Ευαγγελία Μουμούρη: «Το θέατρο δεν έχει την πρωτοκαθεδρία σε κακοποιητικές συμπεριφορές και παιχνίδια εξουσίας»Gpop.gr\nΕυαγγελία Μουμούρη: «Το θέατρο δεν έχει την πρωτοκαθεδρία σε κακοποιητικές συμπεριφορές και παιχνίδια εξουσίας»\nΣυνέντευξη στο περιοδικό Τύπος TV, παραχώρησε η Ευαγγελία Μουμούρη με αφορμή τη σειρά «Τρία Μίλια» του STAR.\nΗ ηθοποιός μεταξύ άλλων αναφέρθηκε στο κίνημα #metoo που έχει ξεσπάσει στον χώρο του ελληνικού θεάτρου.\nΘεωρώ πως είναι ανεπίτρεπτο να μεταφέρουμε τις φοβίες μας σε έναν νέο άνθρωπο με όνειρα και φιλοδοξίες. Μόνο χαρά νιώθω που ο χώρος μου είναι από τους πρώτους που κατάφεραν να ξεκινήσουν ένα ξεκαθάρισμα συμπεριφορών και ακυρώσεων προσωπικοτήτων. Τέτοιες ανεπίτρεπτες συμπεριφορές και παιχνίδια εξουσίας υπάρχουν σε όλους του επαγγελματικούς χώρους.\nΔεν έχουμε την πρωτοκαθεδρία! Στον ιατρικό χώρο, στο δικαστικό σώμα, στο σούπερ μάρκετ, στα τηλεοπτικά κανάλια, αυτή τη στιγμή, υπάρχουν επαγγελματίες που βάλλονται και που ποτέ δεν θα καταφέρουν να μιλήσουν. Γνωρίζετε πως στα πανεπιστήμια υπάρχουν κορίτσια που εκβιάζονται από καθηγητές για να υπογράψουν το διδακτορικό τους;\nΌλα αυτά σας τα λέω για να στηρίξω την απόλυτη θέση μου. Ο χώρος μας είναι ένας μαγικός χώρος. Παίρνουμε μια γραμμένη σελίδα και δημιουργούμε χαρακτήρες, συναισθήματα. Δημιουργούμε ζωή. Ανάμεσα μας υπάρχουν γενναίοι άνθρωποι που όρθωσαν το ανάστημα τους και είπαν στο άδικο, «φτάνει. Ως εδώ». Είναι ένας ζηλευτός χώρος και ελπίζω να γίνει παράδειγμα σε όλους.\nΗ εξομολόγηση της Ευαγγελίας Μουμούρη για τον σύντροφό της…\nΕλληνίδα ηθοποιός: “Δεν είμαι ερωτευμένη με τον Κουτσόπουλο…\nΟι αποκαλύψεις τις Ευαγγελίας Μουμούρη για την επιστροφή της…\nΜαριάννα Τουμασάτου για metoo: «Έχει αμαυρωθεί η ψυχή των…\nΛυδία Κονιόρδου: «Σε αρκετούς χώρους τα στόματα είναι ακόμα…\nΓιώργος Πυρπασόπουλος: «Είχα ακούσει από συναδέλφους για…\nPrevious Post: Η Glenn Close έκανε μαθήματα περσικής γλώσσας για τις ανάγκες του ρόλου της\nNext Post: Άσπα: Η εξομολόγηση της αδερφής του Mad Clip για τον θάνατό του και πως αυτός την επηρέασε


ΣΕΜΙΝΑΡΙΟ ΠΡΟΠΟΝΗΤΩΝ ΣΤΙΒΟΥ : ΣΕΡΡΕΣ 31.3.13 – ΑΘΛΗΤΙΚΟΣ ΣΥΛΛΟΓΟΣ ΡΗΓΑΣ ΘΕΣΣΑΛΟΝΙΚΗΣ\nΣΕΜΙΝΑΡΙΟ ΠΡΟΠΟΝΗΤΩΝ ΣΤΙΒΟΥ : ΣΕΡΡΕΣ 31.3.13\n12 Μαρτίου 2013 12 Απριλίου 2017 Fotios Katsikas\nΣας ενημερώνουμε ότι η ΕΑΣ ΣΕΓΑΣ Σερρών σε συνεργασία με τον σύνδεσμο προπονητών στίβου Β. Ελλάδας, θα διοργανώσει επιμορφωτική ημερίδα στις Σέρρες την Κυριακή 31 Μαρτίου 2013 στις 11 π.μ στο Ξενοδοχείο Ελπίδα στη κοιλάδα Α. Αναργύρων με τα παρακάτω θέματα:\n1) Ετήσιο πλάνο ριπτών υψηλού επιπέδου με εισηγητή τον κ. Μιχελαράκη Δημήτριο, υπεύθυνο κέντρου υψηλού αθλητισμού Β. Ελλάδας.\n2) Ετήσιο πλάνο Ολυμπιακής προετοιμασίας για τα σύνθετα αγωνίσματα με εισηγητή τον κ. Μηνά Κυριάκο, πρόεδρο του συνδέσμου προπονητών Β. Ελλάδας και περιφερειακό ομοσπονδιακό προπονητή.\n3) Ψυχολογική προετοιμασία αθλητών με εισηγητή τον κ. Μπαρκούκη Βασίλειο, ταμία του συνδέσμου προπονητών Β. Ελλάδας.


ΘΑΝΟΣ ΕΥΗ koukfamily: Φίδια με Kουστούμι αλλά και με Φούστα!\nΣε ένα τοξικό επαγγελματικό περιβάλλον, οι ικανοί και ταλαντούχοι εργαζόμενοι στοχοποιούνται από τους ανασφαλείς και είναι προφανές ότι η διοίκηση της επιχείρησης φέρει μεγάλη ευθύνη για τη δημιουργία αυτών των κακοποιητικών συμπεριφορών.\nΤα προβλήματα που δημιουργούνται για τον οργανισμό είναι μείωση της παραγωγικότητας, προβλήματα υγείας των εργαζόμενων αλλά και νομικά έξοδα.\nΟ χειρότερος τύπος φιδιού – παρενοχλούντα είναι ο χρόνιος. Πάντα στοχοποιεί κάποιον και προσπαθεί να κυριαρχήσει στους άλλους με κάθε τρόπο, όπου και εάν βρίσκεται.\nΒρίσκει πάντα ελαττώματα στους άλλους αλλά στην ουσία κάνει προβολή των δικών του ελαττωμάτων. Επιτίθεται συνέχεια, κάτι που έχει μάθει να κάνει από την παιδική του ηλικία. Προκαλεί φόβο, υποτιμά, εξευτελίζει, απειλεί με σκοπό τον έλεγχο του στόχου του.\nΘεωρεί ότι όλοι του επιτίθενται και αναζητά συνέχεια εκδίκηση. Έχει μεγάλη ιδέα για τον εαυτό του και ορισμένοι από αυτούς έχουν σοβαρή διαταραχή της προσωπικότητας.\nΟ παρενοχλούντας κατηγορεί ψευδώς τον στόχο ότι είναι αντικοινωνικός, ότι δεν συνεργάζεται καλά με τους άλλους, ότι ήταν λάθος η επιλογή του ως εργαζόμενου κτλ.\nΣυνήθως οι στόχοι είναι άτομα που είναι ικανά, έξυπνα, δημιουργικά, με ακέραιο χαρακτήρα, με ομαδικό πνεύμα, επιτεύγματα και αφοσίωση. Ο παρενοχλούντας τα ζηλεύει γιατί αντιλαμβάνεται τη δική του έλλειψη ικανότητας.\n- Γιαννοπούλου Εύα. 2016. Εργασιακή ψυχολογική κακομεταχείριση. Είστε και εσείς θύματα; Διαθέσιμο στο: Ζιγρικά Ευαγγελία. 2013. Η ηθική παρενόχληση των δημοσίων υπαλλήλων στον εργασιακό χώρο και η σημασία της συναισθηματικής νοημοσύνης στην αντιμετώπιση του φαινομένου. Διαθέσιμο στο: ΕΔΩ\n- Μαστρογιάννη Φωτεινή. 2017. Τεχνητή νοημοσύνη και το τέλος της εργασίας. Διαθέσιμο στο:\n- Σαρίδη Μαρία. 2013. Mobbing in the workplace. Effects mobbing in health care systems. Διαθέσιμο στο: ΕΔΩ\n- Lamia, M. 2017. The psychology of a workplace bully. Διαθέσιμο στο: ΕΔΩ - Levine, S.I. 2006. Bosses who bully. Διαθέσιμο στο: ΕΔΩ\n- Lynn Fisher-Blando, J. 2008. Workplace bullying: Aggressive behavior and its effect on job satisfaction and productivity. Διαθέσιμο στο: ΕΔΩ


GIWA: Ένας θεσμός για την προβολή & την επιβράβευση των επαγγελματικών επιτευγμάτων Ελληνίδων ανά τον κόσμο! - Fay's Control\nGIWA: Ένας θεσμός για την προβολή & την επιβράβευση των επαγγελματικών επιτευγμάτων Ελληνίδων ανά τον κόσμο!\n15/10/2020 • IT'S CHIC TO BE GREEK\nΗ επιτροπή των Greek International Women Awards (GIWA), ανακοινώνει επίσημα την παράταση της διαδικασίας υποβολής των υποψηφιοτήτων για τα βραβεία μέχρι τις 25 Νοεμβρίου του 2020. Οι υποψήφιες μπορούν να δηλώσουν συμμετοχή μέσω της ηλεκτρονικής πλατφόρμας. Τα αποτελέσματα θα ανακοινωθούν στις 6 Απριλίου του 2021 και η τελετή απονομής βραβείων θα γίνει διαδικτυακά.\nΕπιπλέον η μέχρι στιγμής εντυπωσιακή συμμετοχή στα βραβεία από γυναίκες εντός και εκτός συνόρων αποδεικνύει ότι οι Ελληνίδες ξεχωρίζουν παγκοσμίως για τις ικανότητες και το έργο τους. Αυτό αποτελεί και τον σημαντικότερο λόγο που η επιτροπή των βραβείων δεν θέλησε να ακυρώσει εξ ολοκλήρου την τελετή ενώ με την παράταση της διαδικασίας υποβολής υποψηφιοτήτων θέλει να δώσει την ευκαιρία σε περισσότερες Ελληνίδες να δηλώσουν συμμετοχή, να μοιραστούν την ιστορία τους και να εμπνεύσουν με τα επιτεύγματα τους. Τα διεθνή βραβεία, που διεξάγονται για δεύτερη συνεχή φορά, έχουν ως μοναδικό στόχο να αναγνωρίσουν και να επιβραβεύσουν Ελληνίδες που έχουν καταφέρει να διακριθούν μέσω των επαγγελματικών τους επιτευγμάτων, της δράσης και των επιδόσεων τους στον τομέα τους.\nΣτην φωτογραφία του εξωφύλλου: Η Ιωάννα Πασχαλίδου, η Άννα Βίσση, GIWA award winner in Arts and Design και η Σοφία Κωνσταντοπούλου, Founder and Chairman των Greek International Women Awards.


Το μαύρο κουτί της ΑΕΚ - Η κατηφόρα μετά το πρωτάθλημα του 2018 και οι 8 αλλαγές προπονητών | Sportstonoto\nΤο μαύρο κουτί της ΑΕΚ – Η κατηφόρα μετά το πρωτάθλημα του 2018 και οι 8 αλλαγές προπονητών\nΗ ΑΕΚ αλλάζει προπονητές σαν τα πουκάμισα και η πορεία της από την πρωταθληματική σεζόν έως και σήμερα είναι αντιστρόφως ανάλογη.\nΤο 2018 η ΑΕΚ αναδείχτηκε πρωταθλήτρια, αλλά αντί να χτίσει πάνω στην επιτυχία αυτή, κατάφερε να μπει σε μια περιδίνηση αποτυχημένων επιλογών και μέτριων πορειών σε Ελλάδα και Ευρώπη. Το Onsports ανοίγει το μαύρο κουτί των επιλογών της Ένωσης μετά τη χρονιά που κατέκτησε το πρωτάθλημα, ψάχνοντας τις αιτίες που έκτοτε μένει μακριά από τους στόχους της.\nΟυζουνίδης χωρίς… παίκτες\nΗ ΑΕΚ κατέκτησε το πρωτάθλημα με προπονητή τον Μανόλο Χιμένεθ, ωστόσο ο Ισπανός τεχνικός στη συνέχεια αποχώρησε για προσωπικούς λόγους. Η διοίκηση επέλεξε τον Μαρίνο Ουζουνίδη, ο οποίος κατάφερε να πάρει την πρόκριση στους ομίλους του Champions League. Παρά τη μεγάλη αυτή επιτυχία, που γέμισε τα ταμεία της ΠΑΕ, το ρόστερ δεν ενισχύθηκε όσο θα έπρεπε. Τουλάχιστον έναν ακόμη μέσο ήθελε ο Έλληνας τεχνικός, για να έχει λύσεις στις πολλές και δύσκολες υποχρεώσεις της ομάδας εντός και εκτός Ελλάδας.\nΤελικά η ΑΕΚ δεν πήρε ούτε… βαθμό στον όμιλο της κορυφαίας διασυλλογικής διοργάνωσης και έχασε έδαφος από νωρίς στη μάχη του πρωταθλήματος. Ο Ουζουνίδης απολύθηκε και ο Χιμένεθ επέστρεψε, φτάνοντας με τους «κιτρινόμαυρους» στον τελικό Κυπέλλου, που όμως δεν κατέκτησε.\nΣχεδιασμός… Καρντόσο και απόλυση τέλος Αυγούστου\nΑπό τον Μάιο του 2019, η ΑΕΚ είχε συμφωνήσει με τον επόμενο προπονητή, τον Μιγκέλ Καρντόσο. Ο σχεδιασμός της ομάδας για τη νέα σεζόν έγινε στα θέλω του Πορτογάλου τεχνικού, αλλά τα πρώτα αποτελέσματα ως προς την εικόνα της Ένωσης ήταν απογοητευτικά. Η ΑΕΚ απέκλεισε δύσκολα την Κραϊόβα και στο πρώτο ματς με την Τράμπζονσπορ, έχασε 3-1. Εκτός από την κακή εικόνα της ομάδας στο γήπεδο, ο Καρντόσο δεν είχε καλές σχέσεις με αρκετούς παίκτες στα αποδυτήρια. Και η ήττα από την Ξάνθη στην πρεμιέρα του πρωταθλήματος ήταν και η αφορμή να λυθεί άμεσα το συμβόλαιό του.\nΟ Νίκος Κωστένογλου ήταν αυτός που ανέλαβε να συνεφέρει την ΑΕΚ και τα κατάφερε σε μεγάλο βαθμό, αλλά η ήττα με ανατροπή από τον Παναθηναϊκό, έφερε το τέλος της παρουσίας του στον πάγκο. Η Ένωση κατέληξε στον Μάσιμο Καρέρα, ο οποίος ανέλαβε την τύχη της ομάδας.\nΚαρέρα, πανδημία και χαμένοι στόχοι\nΟ Μάσιμο Καρέρα ανέλαβε σε ένα σημείο της σεζόν που δεν μπορούσε να αλλάξει πολλά πράγματα, ενώ μόλις η ΑΕΚ βρήκε έναν καλό αγωνιστικό ρυθμό, ήρθε η διακοπή της σεζόν λόγω της πανδημίας. Τα πράγματα στα πλέι οφ δεν πήγαν πολύ καλά, ενώ χάθηκε ένας ακόμα τελικός Κυπέλλου. Ο σχεδιασμός έγινε με δυσκολίες λόγω της κατάστασης, αλλά ήρθαν παίκτες όπως ο Τάνκοβιτς και ο Λιβάι Γκαρσία. Ωστόσο λίγο μετά την έναρξη της νέας σεζόν, η ομάδα παρουσίασε αρρυθμίες κυρίως μεσοαμυντικά.\nΟ Ιταλός τεχνικός απομακρύνθηκε από τη θέση του, με τον Μανόλο Χιμένεθ να επιστρατεύεται για μια ακόμη φορά. Ωστόσο, με μία μόλις μεταγραφή τον Ιανουάριο, που αποδείχτηκε και αποτυχία, η ΑΕΚ δεν μπόρεσε να αλλάξει σημαντικά εικόνα και ο Ισπανός τεχνικός αποχώρησε το καλοκαίρι.\nΜιλόγεβιτς με υψηλές προσδοκίες\nΗ Ένωση επέλεξε για το τιμόνι της τον Βλάνταν Μιλόγεβιτς, ο οποίος συνδύαζε και γνώση της ελληνικής πραγματικότητας, αλλά και πρωταθλητισμού. Ωστόσο, το καλοκαίρι η Βελέζ απέκλεισε την ΑΕΚ από την Ευρώπη, ένα πλήγμα από το οποίο δεν συνήλθε ο προπονητής. Αν και ακολούθησαν πολύ δυνατές μεταγραφές, όπως αυτή του Τσούμπερ. Μετά από μια ισοπαλία με τον ΟΦΗ και μια ήττα από τον ΠΑΟΚ, ο Σέρβος τεχνικός αποχώρησε, για να συνεχίσει την καριέρα του στην Αραβία.\nΓιαννίκης για φρέσκες ιδέες που δεν έπιασαν…\nΜετά το ξαφνικό διαζύγιο, η ΑΕΚ επέλεξε να εμπιστευτεί τον Αργύρη Γιαννίκη, ο οποίος προερχόταν από δύο πετυχημένες σεζόν στον ΠΑΣ Γιάννινα. Αν και αρχικά έφερε μια φρεσκάδα, όταν άρχισε η ομάδα να βγάζει τα γνωστά προβλήματα μεσοαμυντικά, στηρίχθηκε από τη διοίκηση με ενεργοποίηση της οψιόν, αλλά όχι έξτρα λύσεις. Τον Ιανουάριο η Ένωση έψαχνε έναν μέσο με συγκεκριμένα χαρακτηριστικά, αλλά τελικά απέκτησε τον ελεύθερο Φράνσον, ο οποίος ακόμη δεν έχει κάνει ντεμπούτο.\nΤα αποτελέσματα συνέχισαν να είναι αρνητικά και μετά τον αποκλεισμό από το Κύπελλο, αλλά και την ήττα στο Φάληρο από τον Ολυμπιακό, ο Αργύρης Γιαννίκης απολύθηκε. Για τη συνέχεια της σεζόν επιλέχθηκε ως υπηρεσιακός ο Σωκράτης Οφρυδόπουλος, που έδειξε καλά δείγματα στην ΑΕΚ Β.\nΤι φταίει όμως και κανένας προπονητής δεν στεριώνει;\nΤο 2018 ήταν σημαδιακή χρονιά για την ΑΕΚ για έναν ακόμη λόγο, εκτός από την κατάκτηση του τίτλου. Άρχισαν, επιτέλους, τα έργα για την κατασκευή του γηπέδου της Ένωσης στη Νέα Φιλαδέλφεια. Πολλά από τα έσοδα της ΠΑΕ τα επόμενα χρόνια δόθηκαν για την «Αγιά Σοφιά», όπως και το μεγαλύτερο μέρος της προσοχής του Δημήτρη Μελισσανίδη.\nΤο γήπεδο της ΑΕΚ ήταν το μεγάλο του στοίχημα και πολλές από τις επιλογές του σε άτομα που έπρεπε να πάρουν αποφάσεις για τον σχεδιασμό της ομάδας, δεν αποδείχτηκαν σωστές. Ο Νίκος Λυμπερόπουλος, η επιστροφή του Ίλια Ίβιτς, οι Παναγιώτης Κονέ και Γιάννης Παπαδημητρίου δεν κατάφεραν να φέρουν στην Ένωση παίκτες και προπονητές με χαρακτήρα πρωταθλητή, ώστε να αλλάξει αγωνιστικό επίπεδο και φιλοσοφία η ομάδα.\nΤο γήπεδο μετά από τέσσερα χρόνια είναι σχεδόν έτοιμο και από τη νέα σεζόν θα ανοίξει τις πύλες του για να επιστρέψει η ΑΕΚ εκεί που μεγαλούργησε. Το νέο στοίχημα είναι πλέον να διαθέτει τον προπονητή και τους παίκτες που θα μπορέσουν να φέρουν την ομάδα και πάλι στην κορυφή.\nRelated TopicsAEKSuper League\nSuper League 1: Μαυροβούνιος στο Παναθηναϊκός-ΑΕΚ – Όλοι οι ορισμοί\nSL1: Ντέρμπι Ευρώπης ανάμεσα σε Παναθηναϊκό και ΑΕΚ, ο Ολυμπιακός θέλει “ρεβάνς” από Άρη


Μεγάλες Εικόνας : Όργανα ελέγχου TV λεωφορείων οχημάτων δικτύων WIFI, 1080P 19 ψηφιακό σύστημα σηματοδότησης ίντσας LCD\nΚανένας περιορισμός Ένα δείγμα είναι ευπρόσδεκτο.\nΚάθε σύνολο καθένα κιβώτιο χαρτοκιβωτίων ή 5 σύνολα κάθε κιβώτιο χαρτοκιβωτίων.\nΜέσα σε 15 ημέρες μετά από την παραλαβή των καταθέσεων ή LC.\nΑπό TT, ή από LC.\n5000 σύνολα το μήνα.\nηλεκτρονικό ψηφιακό σύστημα σηματοδότησης\nΟθόνη επιτροπής: 19»\nΠίσσα σημείων 0.264 χιλ.\nΑνώτατο ψήφισμα: 1440 X 900\nΦωτεινός βαθμός: 500 Cd/τετρ.μέτρα\nΓωνία εξέτασης: 170/155\nΥποστήριξη χρώματος: 16.7 MIL\nΕξαγωγή δύναμης: 28\nΥλικά περίπτωσης: Μπροστινό πιάτο φιαγμένο από γυαλί Alu. - πλαίσιο κραμάτων Κατώτατη κάλυψη φιαγμένη από σίδηρο.\nΑκαθάριστο βάρος: κλ\nΚαθαρό βάρος: κλ\nΜέγεθος χαρτοκιβωτίων εξαγωγής: 650*120*457mm\nΓια να υποστηρίξει 1080P (ανώτατο ψήφισμα: 1920 X 1080), υψηλό\nΚαθορισμός για να παρουσιάσει αρχεία.\nΓλώσσες Για να υποστηρίξει αγγλικό, κινεζικά, και άλλοι γλώσσες σύμφωνα με τα αιτήματα του αγοραστή.\nΣταθερός χρόνος Ημερολόγιο, για να υποστηρίξει το σταθερό χρόνο να γυριστεί ή να κοπεί το παιχνίδι κάθε ημέρας.\nΑπό τη μνήμη Για να υποστηρίξει τη μνήμη η λειτουργία ενώ ηλεκτρικός είναι κλειστή και επαναλάβετε το παιχνίδι του τελευταίου τραγουδιού ενώ ηλεκτρικός είναι ανοικτός.\nΤηλεοπτικό σχήμα PAL NTSC και αυτόματα.\nΑκουστικό σχήμα Αριστερό κανάλι, σωστό κανάλι, στερεοφωνικό\nΛιμένας εισαγωγής Για να υποστηρίξουν το βίντεο (CVBS), το s-βίντεο, το VGA ή η παραγωγή χρωματίζουν τη διαφορά YPrPb\nΠροστατεύστε τις ηλεκτρικές πηγές: Κινητή ευρεία τάση 6 - 36V στο σχέδιο για να εγγυηθεί το φορέα λειτουργεί κανονικά.\nΑνταγωνιστικός και πλεονέκτημα:\nΉχος Για να υιοθετήσει το προηγμένο ολοκληρωμένο κύκλωμα, γενική δύναμη 45W του καθαρού διπλής διαδρομής στερεοφωνικού συστήματος με high-pitched και βαθύς για να ρυθμίσει το πρόβλημα του θορύβου και της διαστρέβλωσης Για να απολαύσει την επαγγελματική έξοχη και τέλεια υγιή φωνή.\nΕυρεία ηλεκτρική τάση στο σχέδιο διπλή ενότητα κυκλωμάτων τάσης σταθεροποιώντας ο φορέας είναι σε θέση να μην απασχοληθεί κανονικά σε ανεξάρτητα από το πόσο η ηλεκτρική τάση αλλάζει. Εγκαθιστάμε τη βασική τεχνολογία των κινητών ηλεκτρικών πηγών.\nΟθόνη κρυστάλλου Για να χρησιμοποιήσει την οθόνη κρυστάλλου βαθμού Α των διάσημων εμπορικών σημάτων: SAMSUNG, LG, PHILIP, CMO, AU.\nΚομψά φόρμα σχεδίου με τα σημαντικά χαρακτηριστικά γνωρίσματα: καθαρή προοπτική, καμία παραμόρφωση, καμία σκουριά, γυαλί πλαίσιο αλουμίνιο-κραμάτων Ενσωματωμένη αντι δόνηση. Εκείνα τα χαρακτηριστικά γνωρίσματα είναι πραγματικά κατάλληλα για τους κινητούς φορείς\nΥπηρεσία μετά από τις πωλήσεις Εγγυώμαστε τα ποιοτικά προϊόντα. Εάν ποιοτικό πρόβλημα, εγγυώμαστε να ανταλλάξουμε εκείνα τα νικημένα προϊόντα μέσα σε 3 μήνες από την ημερομηνία παράδοσης επισκευάστε και διατηρήστε για ένα έτος τις ελεύθερες δαπάνες


Το κορίτσι με το τατουάζ επιστρέφει αλλά τίποτα δεν είναι πια το ίδιο!\nΤο 2014 κυκλοφόρησε το βιβλίο The Girl in the Spider’s Web. Το τέταρτο στη σειρά Millenium με τις περιπέτειες της Λίσμπεθ Σάλαντερ και του Μίκαελ Μπλόμκβιστ, αλλά το πρώτο που δεν υπογράφει ο δημιουργός της αρχικής τριλογίας Στιγκ Λάρσον, που έφυγε από τη ζωή το 2004 λίγο πριν την έκδοση του πρώτου βιβλίου.\nΣυγγραφέας είναι ο David Lagercrantz που ανέλαβε να συνεχίσει την ιστορία των χαρακτήρων και αυτό το τέταρτο βιβλίο μεταφέρεται στους κινηματογράφο και κάνει πρεμιέρα τον Νοέμβριο.\nΕίναι η δεύτερη ταινία της Sony με τους συγκεκριμένους χαρακτήρες μετά το κορίτσι με το τατουάζ του 2011, αλλά όλα έχουν αλλάξει, αφού ούτε ο Ντάνιελ Γκρεγκ, ούτε ή Ρούνι Μάρα άλλα ούτε και ο σκηνοθέτης Ντέιβιντ Φίντσερ εμπλέκονται πλέον.\nΣτο πρωταγωνιστικό ρόλο θα δούμε την Claire Foy ενώ το Μίκαελ Μπλούμκβιστ θα υποδυθεί ο Sverrir Gudnason. Τη σκηνοθεσία έχει αναλάβει ο Fede Álvarez (Don’t Breathe) και αυτό που ακολουθεί είναι το πρώτο trailer.


Πλαστική Χειρουργική ανά ηλικία | Ευάγγελος Ακτσαλής | Θεσσαλονίκη\nΑρχική | νέα | Κάθε πράγμα στον καιρό του: οι Πλαστικές Χειρουργικές επεμβάσεις ανά ηλικία.\nΑυξητική στήθους: ΜΥΘΟΙ ΚΑΙ ΑΛΗΘΕΙΕΣ\nΟι τέσσερις εποχές της Πλαστικής Χειρουργικής: οι επεμβάσεις / παρεμβάσεις ανά ηλικία.\nΗ Πλαστική Χειρουργική γνωρίζει στις μέρες μας μια διαρκώς αυξανόμενη προβολή και δημοφιλία. Όλο και περισσότεροι άντρες και γυναίκες κάθε χρόνο προσφεύγουν στις υπηρεσίες της είτε για να βελτιώσουν την όψη τους είτε για να αποκαταστήσουνε κάποια δυσμορφία. Δεν έχουν όλες οι ηλικίες, όμως, τις ίδιες απαιτήσεις. Ας δούμε πώς κατανέμονται ανά ηλικία οι συνηθέστερες επεμβάσεις της Πλαστικής Χειρουργικής.\nΗ συχνότερα διενεργούμενη επέμβαση στην παιδική ηλικία είναι η ωτοπλαστική, η διόρθωση, δηλαδή, των ‘πεταχτών αυτιών’. Είναι μια επέμβαση ρουτίνας που βοηθά το παιδί να ενταχτεί στο περιβάλλον του αρμονικά και τονώνει την αυτοπεποίθησή του. Η καταλληλότερη ηλικία για να διεξαχθεί η επέμβαση είναι τα 5-6 χρόνια, δηλαδή προσχολικά, ούτως ώστε ν’ αποφευχθούν τα περιπαιχτικά σχόλια των συμμαθητών, αλλά μπορεί να γίνει και σε οποιαδήποτε άλλη ηλικία, αναλόγως των επιθυμιών των ασθενών και των οικείων τους. Διαρκεί περίπου μιάμιση ώρα, έχει ταχεία ανάρρωση και δίνει οριστική λύση στη δυσμορφία.\nΗ εφηβεία είναι μια ηλικία κατά την οποία ακόμα το σώμα μας αναπτύσσεται. Συνεπώς, είναι ακόμα νωρίς για τις περισσότερες αισθητικές επεμβάσεις, αφού είναι δύσκολο να υπολογιστεί το τελικό αποτέλεσμα σε βάθος χρόνου, όταν θα έχει ολοκληρωθεί η ανάπτυξη του/ της εφήβου. Εξαίρεση αποτελεί η αποκατάσταση γυναικομαστίας, η διόρθωση, δηλαδή, των αφύσικα ανεπτυγμένων μαστών σε αγόρια. Είναι ευνόητο ότι το συγκεκριμένο πρόβλημα αποτελεί εστία έντασης και ψυχολογικής επιβάρυνσης για τους άρρενες εφήβους, αλλά και αιτία αποφυγής αθλητικών δραστηριοτήτων, λόγω της αμηχανίας στα αποδυτήρια. Η αποκατάσταση είναι μια σχετικά απλή τεχνικά επέμβαση, μπορεί να γίνει με γενική ή τοπική αναισθησία, αναλόγως της περίπτωσης και το αποτέλεσμα είναι μόνιμο. Η επέμβαση μπορεί να διενεργηθεί σε οποιαδήποτε άλλη ηλικία.\nΒρισκόμενη στο κέντρο του προσώπου μας, η μύτη βρίσκεται επίσης στο επίκεντρο της προσοχής και του ενδιαφέροντος των συνομιλητών μας. Επιπλέον, αρκετοί είναι αυτοί που έχουν και λειτουργικό, αναπνευστικό πρόβλημα, λόγω σκολίωσης διαφράγματος. Συνεπώς, πολλοί νεαροί άντρες αυτής της ηλικίας ενδιαφέρονται για ρινοπλαστική, την επέμβαση δηλαδή η οποία αποκαθιστά τόσο τη λειτουργικότητα, όσο και την όψη της μύτης.\nΑπό την άλλη, η αυξητική στήθους είναι η πιο συνήθης αισθητική επέμβαση μεταξύ των νεαρών γυναικών αυτής της ηλικίας, αφού το στήθος ανέκαθεν θεωρούνταν σύμβολο σεξουαλικότητας. Έχοντας ολοκληρώσει την ανάπτυξή της εώς τα 18-19 έτη, η νεαρή κοπέλα που υστερεί σε ‘φυσικά προσόντα’ είναι αναμενόμενο να επιζητεί την ενίσχυση αυτού του αιώνιου συμβόλου θηλυκότητας και συνάμα της αυτοπεποίθησής της ή, σε περιπτώσεις έντονης ασυμμετρίας, την αποκατάσταση αυτής.\nΜετά τις εγκυμοσύνες και το θηλασμό είναι φυσικό ο γυναικείος μαστός να ‘κρεμάει’. Η πτώση αυτή μπορεί να διορθωθεί μόνο χειρουργικά. Η ανόρθωση μαστού είναι μια συχνή επέμβαση μετά από μια ή και περισσότερες εγκυμοσύνες και βοηθά στο να ανακτήσει ο μαστός το φυσιολογικό του σχήμα, σφρίγος και μέγεθος.\nΠαρομοίως, το δέρμα της κοιλιάς σε μερικές περιπτώσεις υπερδιατείνεται κατά την εγκυμοσύνη και αδυνατεί εν συνεχεία να επανέλθει. Σ’ αυτές τις περιπτώσεις η κοιλιοπλαστική δίνει οριστική λύση στη δερματοχάλαση αυτή.\nΓύρω στα 40 οι εκφραστικές ρυτίδες γύρω από τα μάτια και στο μέτωπο αρχίζουν να γίνονται μόνιμες, ενώ οι ρινοπαρειακές αύλακες βαθαίνουν. Οι πρώτες («εκφραστικές) αντιμετωπίζονται με botox, ενώ οι δεύτερες («ατροφικές») γεμίζουν με υαλουρονικό οξύ.\nΤο κάπνισμα, η ηλικία, το στρες και η ηλιακή ακτινοβολία είναι μερικοί μόνο από τους επιβαρυντικούς παράγοντες που επηρεάζουν την σπαργή και την ποιότητα της επιδερμίδας μας. Η επάλειψη με ενυδατικές κρέμες μπορεί να παράσχει προσωρινό μόνο αποτέλεσμα, μιάς και αυτές δρουν επιφανειακά. Αντιθέτως, η μεσοθεραπεία, μια μέθοδος δραστικής αναζωογόνησης του δέρματος του προσώπου, του λαιμού, του ντεκολτέ και των χεριών δια της έγχυσης ουσιών εντός αυτού, δρα εκ των έσω προσφέροντας τη χαμένη λάμψη και φρεσκάδα.\nΕπιπλέον, όσο μεγαλώνουμε ο μεταβολισμός μας επιβραδύνεται και κάνουν την εμφάνισή τους τα πρώτα ‘γεροντόπαχα’, οι τοπικές συσσωρεύσεις λίπους που ανθίστανται σε άσκηση και δίαιτα. Η λιποαναρρόφηση είναι πλέον μια κλασσική μέθοδος αντιμετώπισης αυτού του προβλήματος. Πρόκειται για μια συνηθισμένη επέμβαση που γίνεται υπό τοπική ή γενική αναισθησία, αναλόγως της ποσότητας του υπό αφαίρεση λίπους. Στις μέρες μας έχουν εμφανιστεί και άλλες, μη χειρουργικές μέθοδοι που υπόσχονται βελτίωση στο συγκεκριμένο θέμα, αλλά η λιποαναρρόφηση παραμένει η πιο αποτελεσματική μέθοδος που προσφέρει τα καλύτερα αποτελέσματα.\nΜετά τα 50 τα σημάδια γήρατος γίνονται όλο και πιο έντονα. Η περίσσεια δέρματος ή λίπους στην περιοφθαλμική περιοχή αντιμετωπίζεται επιτυχώς με την βλεφαροπλαστική. Η πιο σύγχρονη τεχνική μετατοπίζει το λίπος (αντί να το αφαιρεί) για να γεμίσουν οι ‘μαύροι κύκλοι’ των κάτω βλεφάρων.\nΑρκετές γυναίκες αυτής της ηλικίας, εξάλλου, ‘πάσχουν’ από μεγαλομαστία (υπερτροφικούς μαστούς), που μπορεί να οφείλεται στο οικογενειακό ιστορικό, να είναι συγγενής ή να είναι αποτέλεσμα παχυσαρκίας. Συχνά οδηγεί τόσο σε προσωπικά προβλήματα, όπως αμηχανία και χαμηλή αυτοεκτίμηση, όσο και σε πρακτικές δυσκολίες, όπως πόνος στην πλάτη και δερματίτιδα εκ τριβής υπομαστικά. Η μειωτική μαστού είναι η επέμβαση που δίνει οριστική λύση σε αυτά ακριβώς τα προβλήματα. Διενεργείται υπό γενική αναισθησία και σκοπό έχει να επανέλθει η θηλή στη φυσιολογική της θέση και να ανακτήσει ο μαστός το φυσιολογικό, επιθυμητό του σχήμα, μέγεθος και σφρίγος.\nΑπό ένα σημείο και μετά η πτώση των ιστών του προσώπου είναι σοβαρή και δεν επιδέχεται ‘ημίμετρων’. Τότε είναι που το face-lift καθίσταται απαραίτητο, με σκοπό να επανέλθει το δέρμα του σαγονιού και του λαιμού στην αρχική του, φυσιολογικά υψηλότερη θέση.\nΓια ιδανικά αποτελέσματα το face-lift συνδυάζεται με άλλες, συμπληρωματικές επεμβάσεις, όπως neck- lift , λιπομεταφορά προσώπου (για ανάκτηση του όγκου στα ζυγωματικά και το ‘σβήσιμο’ των ρινοπαρειακών αυλάκων), βλεφαροπλαστική και ανόρθωση φρυδιών.\nΕίναι ευνόητο ότι κάθε ηλικία είναι ξεχωριστή και κάθε άτομο έχει τα δικά του, μοναδικά χαρακτηριστικά και τις δικές του, διαφορετικές προτεραιότητες και απαιτήσεις. Χρέος του Πλαστικού Χειρουργού είναι ν’ αντιμετωπίζει το κάθε περιστατικό εξατομικευμένα και να προτείνει λύσεις βασισμένες στις ανάγκες και τις επιθυμίες του κάθε ενδιαφερόμενου που θα αναδεικνύουν όχι έναν άλλο, αλλά τον δικό του καλύτερο εαυτό με τον φυσικότερο δυνατό τρόπο.\nΚάθε Πλαστική Χειρουργική επέμβαση ή πράξη έχει στόχο την αισθητική & λειτουργική Αρμονία.


10 συνταγές με υλικά που βρίσκεις μόνο την Άνοιξη - www.olivemagazine.gr\nΑπό: Μάρω Σενετάκη | 27.04.2018 | Θέματα\nΈνα νόστιμο και αρωματικό κυρίως πιάτο αλλά και μία πολύ ωραία ζεστή σαλάτα. Όπως και εάν σερβίρετε αυτά τα λεμονάτα φρέσκα κουκιά θα τα απολαύσετε πολύ. Δείτε τη συνταγή ΕΔΩ.\nΈνα άκρως ανοιξιάτικο λαδερό, που συνδυάζει τις φρέσκες αγκινάρες με χταπόδι. Θα γίνει η αγαπημένη σας επιλογή για το καθημερινό τραπέζι. Δείτε τη συνταγή ΕΔΩ.\nΜια αρωματική, ανοιξιάτικη σαλάτα που συνδυάζει με μεγάλη επιτυχία τα ψητά και ωμά λαχανικά με τις φράουλες και το μπλε τυρί. Το γλυκόξινο dressing της προσθέτει ακόμη περισσότερη νοστιμιά. Δείτε τη συνταγή ΕΔΩ.\nΈνα πολύ νόστιμο πιλάφι με φρέσκα ανοιξιάτικα λαχανικά, που θα απολαύσετε ως κυρίως πιάτο, αλλά και ως συνοδευτικό για ψητό κρέας, πουλερικά ή ψάρι. Δείτε τη συνταγή ΕΔΩ.\nΈνα ωραίο, ανοιξιάτικο φαγητό, που συνδυάζει τα κουκιά με τις αγκινάρες και ταιριάζει πολύ στο Κυριακάτικο τραπέζι. Δείτε τη συνταγή ΕΔΩ.\nΕναλλακτικά γεμιστά με λαχανικά και πλιγούρι. Μπορείτε να τα σερβίρετε ως ορεκτικό, παρέα με ένα ποτήρι λευκό κρασί. Δείτε τη συνταγή ΕΔΩ.\nΤα φρέσκα κουκιά εκτός από ωραίο λαδερό γίνονται και ένας ιδιαίτερος πουρές, με εντυπωσιακό χρώμα και φίνα γεύση. Εξαιρετική επιλογή για να συνοδέψετε ψάρι, όπως ένα ψητό φιλέτο σολομού. Δείτε τη συνταγή ΕΔΩ.\nΟι αγκινάρες είναι τέλειες ακόμη και ωμές, με λίγο λεμονάκι σε σαλάτα. Σε αυτή την εκδοχή τους όμως, σε σουβλάκι παρέα με κοτόπουλο είναι άπαιχτες! Δείτε τη συνταγή ΕΔΩ.\nΑνοίγουμε τα ανοιξιάτικα τραπέζια με μία διαφορετική σούπα από σπαράγγια γαρνιρισμένη με γλυκιά πάπρικα και τις κορφούλες βασιλικού. Υπέροχη πρόταση! Δείτε τη συνταγή ΕΔΩ.\nΆπειρες οι φραουλένιες, γλυκές συνταγές που κλείνουν τα ανοιξιάτικα τραπέζια μας. Αλλά όταν θέλετε ένα γλύκισμα στα γρήγορα, χωρίς καθόλου κόπο, αυτή η συνταγή με μαριναρισμένες φράουλες είναι τέλεια. Δείτε τη συνταγή ΕΔΩ.\nΆνοιξη, Ανοιξιάτικα λαχανικά, Συνταγές


Πως να μειώσετε τον κίνδυνο καρδιακών παθήσεων - Eatforhealth\nΕκατομμύρια άνθρωποι παγκοσμίως υποφέρουν από καρδιακές παθήσεις. Ένα μεγάλο ποσοστό εκ των οποίων δυστυχώς καταλήγει. Ενδεικτικά, μόνο στις Ηνωμένες Πολιτείες, κάθε χρόνο πεθαίνουν 659.000 άνθρωποι, δηλαδή ένας κάθε 36 δευτερόλεπτα!\nΠως μπορούμε να προστατεύσουμε τον εαυτό μας από τις καρδιακές παθήσεις;\nΗ διατροφή είναι ο πιο σημαντικός παράγοντας για την πρόληψη καρδιακών παθήσεων, με τα καρδιαγγειακά νοσήματα να σκοτώνουν τους περισσότερους ανθρώπους παγκοσμίως από οποιαδήποτε άλλη ασθένεια. Στην πραγματικότητα, 2 στους 3 θανάτους από καρδιακές παθήσεις θα μπορούσαν να αποφευχθούν υιοθετώντας μια πιο υγιεινή διατροφή, σύμφωνα με τους ερευνητές νέας επιστημονικής μελέτης.\nΠαρέχετε στον οργανισμό σας ωμέγα-3 λιπαρά


Στη Χώρα της Λήθης: Παγκόσμια μέρα δασοπονίας\nΠαγκόσμια μέρα δασοπονίας\nΕκτός από την Ποίηση, η σημερινή μέρα είναι αφιερωμένη και στα Δάση.\nΞέρετε κάτι πιο ποιητικό από ένα δάσος; Ξέρετε πιο όμορφη μουσική από το θρόισμα των φύλλων του και το τραγούδι των πουλιών του;\nΔεν θα αναλύσω τις ανθρωποκεντρικές ανοησίες περί χρησιμότητας των δασών. Τα δάση έχουν τα ίδια δικαιώματα με εμάς στον πλανήτη και οφείλουμε να τα σεβόμαστε, εφόσον σεβόμαστε τη ζωή. Μ' άλλα λόγια, λατρεύω τα δάση, επειδή... έτσι.\nΑναρτήθηκε από Λωτοφάγος στις 21.3.17\nΕτικέτες Επέτειοι, Οικολογία\nΠες τα ντε! Δεν χρειάζονται επιχειρήματα για όσους λατρεύουμε τα δάση, αλλά για όσους διεστραμμένους τα καταστρέφουν, με πολλούς τρόπους, κυρίως όμως επειδή βλέπουν το Χρήμα και δεν βλέπουν το δάσος... Καλημέρα :)\nΥ.Γ Άσε γιατί έχουμε και τους δασικούς χάρτες\nκαι θα γελάσει κάθε πικραμένος...\nΜα η φυση ποιει τα ωραιοτερα ποιηματα!\nΣυμφωνούμε, κορίτσια. Ούτε επιχειρήματα χρειαζόμαστε ούτε ποιήματα για τα δάση. Απλώς να τα σεβόμαστε και να τα αγαπάμε.\n"Πουθενά στις πολιτείες του λευκού δεν υπάρχει μια ήσυχη ειρηνική γωνιά. Δεν υπάρχει τόπος να σταθείς ν’ακούσεις το ξεπέταγμα των φύλλων την άνοιξη ή το βουητό των εντόμων. Αλλά τι μένει απ’ τη ζωή, αν ο άνθρωπος δεν μπορεί να αφουγκραστεί το μοναχικό κάλεσμα του κοκκινολαίμη, ή τις συζητήσεις των βατράχων τη νύχτα στη μικρή λίμνη; Ίσως είμαι άγριος και δεν καταλαβαίνω."\nΑπόσπασμα από την απάντηση που δόθηκε το 1854 εκ μέρους του αρχηγού των Ινδιάνων Σηάτλ, προς τον πρόεδρο των ΗΠΑ Φραγκλίνο Πήρς, όταν ο τελευταίος ζήτησε να αγοράσει τη γη της φυλής των Ντουάμι.\n163 χρόνια μετά, απλώς αρχίζουμε να ανησυχούμε για την πορεία μας, Ιχνηλάτη. Μέχρι να φτάσουμε στο πνευματικό επίπεδο του Σιάτλ, θα είναι αργά για όλους.


Το κατάντημα της σημερινής Ευρώπης, συμπυκνωμένο σε… ένα tweet – Υστερόγραφα\nHome / Social media / Το κατάντημα της σημερινής Ευρώπης, συμπυκνωμένο σε… ένα tweet\nSocial media Διεθνη Ευρωπη\nPosted on April 29, 2017, 7:22 pm\nΕίναι προφανές, εδώ και αρκετά χρόνια, ότι δεν είναι αυτή η Ευρώπη που θέλαμε και αξίζουμε. Δεν είναι αυτή η Ευρώπη την οποία οραματίστηκαν οι εμπνευστές της, αυθεντικά πολιτικά μεγέθη, σε σχέση ειδικά με τη σημερινή παιδική χαρά.\nΜια παιδική χαρά που επιβεβαίωσε τη… χαριτωμενιά της με τη σημερινή Σύνοδο Κορυφής των Βρυξελλών για το Brexit. Εκεί όπου, σχεδόν κανείς δεν έχει το σθένος να αντιληφθεί τι πραγματικά θα σημαίνει για το μέλλον της Ένωσης, η αποχώρηση της Μεγάλης Βρετανίας, με την εξαίρεση της Άνγκελα Μέρκελ. Η οποία όμως έχει μπροστά της εκλογές, και έτσι είναι υποχρεωμένη να παραμένει σκληρή.\nΗ Σύνοδος κράτησε μόλις μερικά λεπτά, όπως μας ενημέρωσε ο Πολωνός Ντόναλντ Τουσκ. Θεωρητικά, ο… πρόεδρος της Ευρώπης. Της Ευρώπης που είχαν οραματιστεί ο Ντε Γκολ και ο Αντενάουερ.\nΘλίψη, μιζέρια, παρακμή. Το κατάντημα της σημερινής Ευρώπης, συμπυκνωμένο στο tweet με το οποίο ο πρόεδρος του Ευρωπαϊκού Συμβουλίου σχεδόν… πανηγύριζε για την ομοφωνία και την αποφασιστικότητα των 27, να κουνήσουν μαντίλι στη Μεγάλη Βρετανία.\ntweet Ευρωπαϊκή Ένωση Ντοναλντ Τουσκ Σύνοδος Κορυφής\nΟ Τραμπ προβλέπει ότι το 2020 θα αντιμετωπίσει την… Ποκαχόντας\nΤο όνομα της Rihanna δόθηκε σε δρόμο στα Barbados\nΌταν ο Bradley Cooper και η Lady Gaga γίνονται ζευγάρι (σε ταινία), το Twitter… πέφτει\nΟ… Khal Drogo αποθέωσε τη Daenerys μέσω Instagram\nΝαυπλιώτου / Aug 8\nΗ Πόπη Τσαπανίδου στο εργαστήρι των σκηνικών του Star


ΣΥΡΙΖΑ - Πολύ σύγχρονη η αντίληψη του Κυριάκου Μητσοτάκη για τον Δημόσιο Τομέα ως «πάρκινγκ» στελεχών - CreteDoc - Ειδήσεις, Νέα, Επικαιρότητα - Κρήτη, Ηράκλειο, Χανιά, Ρέθυμνο, Λασίθι, Ελλάδα, Κόσμος\nΑρχική / ΕΙΔΗΣΕΙΣ / ΕΛΛΑΔΑ / ΣΥΡΙΖΑ – Πολύ σύγχρονη η αντίληψη του Κυριάκου Μητσοτάκη για τον Δημόσιο Τομέα ως «πάρκινγκ» στελεχών\nΣοφία Πολίτη 25/09/2018 ΕΛΛΑΔΑ, ΕΠΙΚΑΙΡΟΤΗΤΑ Αφήστε Σχόλιο\nEπίθεση στον πρόεδρο της Νέας Δημοκρατίας, από το γραφείο Τύπου του ΣΥΡΙΖΑ, με αφορμή τις δηλώσεις του Χρήστου Μαρκογιαννάκη, περί ανάληψης θέσης διοικητή σε ΔΕΚΟ, με την προϋπόθεση να μην κατέλθει υποψήφιος με το κόμμα.\nΕιδικότερα, ανακοίνωση εξέδωσε η Κουμουνδούρου, στην οποία τονίζεται πως: “Είναι πράγματι πολύ σύγχρονη η αντίληψη του Κυριάκου Μητσοτάκη για τον Δημόσιο Τομέα ως πάρκινγκ στελεχών, προκειμένου να ελέγξει την κοινοβουλευτική ομάδα του κόμματός του.\nΑκόμα κι έτσι, όμως, δεν πείθει ούτε τους υποψήφιους προς παρκάρισμα, όπως τον Χρ. Μαρκογιαννάκη”, καταλήγει ο ΣΥΡΙΖΑ.\nΑξίζει να σημειωθεί ότι ο βουλευτής της ΝΔ ανέφερε πως κατά τη συνάντηση που είχε στα Χανιά, στις 19 Αυγούστου, με τον Κυριάκο Μητσοτάκη, ο πρόεδρος του κόμματος είπε ότι ήθελε να κάνει ανανέωση στη ΝΔ και του πρότεινε θέσεις διοικητή σε ΔΕΚΟ ή άλλους οργανισμούς.\nTags ΔΗΜΟΣΙΟΣ ΤΟΜΕΑΣ ΚΥΡΙΑΚΟΣ ΜΗΤΣΟΤΑΚΗΣ ΣΥΡΙΖΑ ΧΡΗΣΤΟΣ ΜΑΡΚΟΓΙΑΝΝΑΚΗΣ


Νέο chatbox στο Cyclist Friends - Ανακοινώσεις - Cyclist Friends\nΝέο chatbox στο Cyclist Friends\nΣυντάχθηκε από Takxu , Νοέ 25 2014 11:16 πμ\nΔημοσιεύθηκε 25 Νοέμβριος 2014 - 11:16 πμ\nΜιας και σας αρέσει να μιλάτε πολύ χωρίς χρέωση, βάλαμε ένα νέο γκατζετάκι, το chatbox, στην αρχική σελίδα του forum ώστε να μιλάμε άνετα και να μην μπλέκουμε το forum με άχρηστα post.\nΈχει διάφορες λειτουργίες, όπως και full page, δείτε το toolbar από πάνω, search κλπ. Α....έχει και moderation γι΄αυτό να είστε καλά παιδιά και να το χρησιμοποιείτε με σύνεση.\nΔημοσιεύθηκε 25 Νοέμβριος 2014 - 11:40 πμ\nΑπάντηση: Νέο chatbox στο Cyclist Friends Μπομπααα!!!\nΔημοσιεύθηκε 25 Νοέμβριος 2014 - 11:43 πμ\nΑπάντηση: Νέο chatbox στο Cyclist Friends Αααα, πολύ ωραίο. Εχει και δυνατότητα να κρύβεται για να μην σκάνε συνέχεια μυνήματα και με ζαλίζουν. Το χρησημοποίησα ήδη το feature, ελπίζω να μειωθούν τα πολλά περιττά ποστς από το φλόρουμ τώρα. Thanks Τακη.:cool:\nΔημοσιεύθηκε 25 Νοέμβριος 2014 - 11:49 πμ\nΑπάντηση: Νέο chatbox στο Cyclist Friends Τα σπάει! Εύγε πολύ καλή ιδέα.\nΔημοσιεύθηκε 25 Νοέμβριος 2014 - 12:00 μμ\nΑπάντηση: Νέο chatbox στο Cyclist Friends Πάτησα το σχετικόν κομβίον, αλλά μου βγαίνει η αναλυτική περιγραφή των smilies. Τα μηνύματα τα είδα μόνο από το αρχείο. Το αναφέρω μήπως είναι θέμα/πρόβλημα [τουλάχιστον για το Μοζίλλα??? σόρρυ αλλά είμαι τραγικά άσχετος από κάτι τέτοια]\nΔημοσιεύθηκε 25 Νοέμβριος 2014 - 02:33 μμ\nΑπάντηση: Νέο chatbox στο Cyclist Friends Ωραίος Τάκη έξυπνη ιδέα!\nΔημοσιεύθηκε 25 Νοέμβριος 2014 - 02:37 μμ\nΑπάντηση: Νέο chatbox στο Cyclist Friends Ευχαριστούμε Τάκη! Αν υπάρχει η δυνατότητα δημιουργίας ξεχωριστών rooms (που δεν υπάρχει λογικά) βάλτην, θα πέσει πολύ γέλιο!\nΔημοσιεύθηκε 25 Νοέμβριος 2014 - 02:41 μμ\nΑπάντηση: Νέο chatbox στο Cyclist Friends O ΛΑΟΣ ΖΗΤΑ ROOM ΚΟΙΛΙΟΔΟΥΛΟΙ . Τρομερή ενέργεια απο τον ADMIN : DDDD\nΔημοσιεύθηκε 25 Νοέμβριος 2014 - 02:46 μμ\nΑπάντηση: Νέο chatbox στο Cyclist Friends\nΑν υπάρχει η δυνατότητα δημιουργίας ξεχωριστών rooms (που δεν υπάρχει λογικά) βάλτην, θα πέσει πολύ γέλιο!\nΤα rooms τα θες με αυτονομη θερμανση και WC???\nΕαν βαλει rooms ποια η διαφορα απο το θεματα εκτος ποδηλατου???\nΔημοσιεύθηκε 25 Νοέμβριος 2014 - 02:47 μμ\nΑπάντηση: Νέο chatbox στο Cyclist Friends .............\nΑπάντηση: Νέο chatbox στο Cyclist Friends Xaxaxa. Είστε άρρωστοι.\nΔημοσιεύθηκε 25 Νοέμβριος 2014 - 02:52 μμ\nΑπάντηση: Νέο chatbox στο Cyclist Friends Να ξέρεις μας χάρισες μέγα παιχνίδι τώρα! Εγώ θα την πέσω στον Τάσο όπως κάναμε παλιά στα τσατ ρουμς!\nΔημοσιεύθηκε 25 Νοέμβριος 2014 - 02:55 μμ\nΑπάντηση: Νέο chatbox στο Cyclist Friends Ρε ανηφορίστα Τάκη, επειδή σε έχουμε στην burger-οφαγία μας λές και άρρωστους?? Χαχαχαχα. 50 ευρώ δίνουν τα παιδιά, έτσι εύκολα νομίζεις βγαίνουν τα Madonια και τα Emondια?? Θέλει κόποοοοοοο.....Χαχαχαχαχα\nΔημοσιεύθηκε 25 Νοέμβριος 2014 - 03:58 μμ\nΑπάντηση: Νέο chatbox στο Cyclist Friends Λετε να εκτονωθουν μερικοι με χιλιαδες δημοσιευσεις ωστε να γραφουν εκει; Κλασικη κατασταση των φορουμ το ''δωματιο με τις τρελες'' που ομως μετα απο καιρο ατονει συνηθως,επειδη πολλοι μπορει να μη θελουν αμμεση συζητηση. Θελει ευστροφια και ετοιμολογια το ατιμο αν αρχισει ο καλος διαλογος... Τι εχει παιχτει ρε Τασο με τα Εμοντια,Μαντονια,Ντουμανια και δε τοπιασα;;;\nΔημοσιεύθηκε 25 Νοέμβριος 2014 - 03:59 μμ\nΑπάντηση: Νέο chatbox στο Cyclist Friends Θα τα γραφω διπλα για να βγαινουν μονες οι δημοσιευσεις...Τακη το φορουμ εχει ιωση η μερικες φορες τα μπεκροπινει και τα βλεπει διπλα.............................\nΔημοσιεύθηκε 25 Νοέμβριος 2014 - 04:04 μμ\nΛετε να εκτονωθουν μερικοι με χιλιαδες δημοσιευσεις ωστε να γραφουν εκει;\nΚλασικη κατασταση των φορουμ το ''δωματιο με τις τρελες'' που ομως μετα απο καιρο ατονει συνηθως,επειδη πολλοι μπορει να μη θελουν αμμεση συζητηση.\nΘελει ευστροφια και ετοιμολογια το ατιμο αν αρχισει ο καλος διαλογος...\nΤι εχει παιχτει ρε Τασο με τα Εμοντια,Μαντονια,Ντουμανια και δε τοπιασα;;;\nΑυτο ακριβως θυμηθηκα εποχη audisportsclub πριν απο πενταετια τουλαχιστον θα γινει οπως με ολα μπαμ στην αρχη και μετα θα πεσει απλα θα πετυχει τον σκοπο του τουλαχιστον αρχικα να "χαλαρωσει" την ατμοσφαιρα μεσα , μετα κατι θα βρει ο μαστρο Τακης\nΔημοσιεύθηκε 25 Νοέμβριος 2014 - 04:05 μμ\nΑπάντηση: Νέο chatbox στο Cyclist Friends ντουμπλεφας\nΔημοσιεύθηκε 25 Νοέμβριος 2014 - 05:35 μμ\nΚαμιά φορά στις "ανακοινώσεις" βγαίνουν διπλά ποστ. Μη δίνετε σημασία.\nΈβαλα το chatbox και στη σελίδα με τα livefeeds, οπότε έχετε πλέον το πιο interactive timeline. Να κλείσει το Facebook παρακαλώ.\nΈτσι βλέπετε σε πραγματικό χρόνο σχόλια στο chat και ποστς στο φόρουμ.\nΔημοσιεύθηκε 25 Νοέμβριος 2014 - 05:53 μμ\nΝαι! Καμιά φοράδα το κάνει!\nΔημοσιεύθηκε 25 Νοέμβριος 2014 - 06:07 μμ\nRe: Νέο chatbox στο Cyclist Friends chatbox? πες το καλύτερα "θαλαμο αποσυμπιεσης"\nΔημοσιεύθηκε 25 Νοέμβριος 2014 - 06:22 μμ\nΑπάντηση: Re: Νέο chatbox στο Cyclist Friends\nchatbox? πες το καλύτερα "θαλαμο αποσυμπιεσης"\nΜπα, δεν βρίζουμε εκεί λέει, μιλάμε για τα βάρη των πίσω ντεραγιουέρ\nΔημοσιεύθηκε 25 Νοέμβριος 2014 - 06:38 μμ\nΑπάντηση: Νέο chatbox στο Cyclist Friends Προβλεπω επικους διαλογους...


Η Yamaha αποκάλυψε την M1 του 2021 : automotonews\nΗ Yamaha αποκάλυψε την M1 του 2021\nΗ Monster Yamaha MotoGP έκανε τα επίσημα αποκαλυπτήρια της M1, με την οποία θα αγωνιστεί στο Παγκόσμιο Πρωτάθλημα του 2021.\nΑκόμα μια ομάδα αποκάλυψε την μοτοσυκλέτα της. Μετά τις Ducati και KTM, η Yamaha πήρε σειρά παρουσιάζοντας και το νέο της οδηγικό line-up. Ο Maverick Vinales παραμένει για ακόμα έναν χρόνο στην ομάδα και ελπίζει σε ένα καλύτερο 2021. Μαζί του θα έχει τον Fabio Quartararo, ο οποίος παίρνει προαγωγή στην εργοστασιακή ομάδα από την SRT Petronas Yamaha. Ο 7-φορές Πρωταθλητής του MotoGP, Valentino Rossi παίρνει την αντίθετη κατεύθυνση στην ιδιωτική ομάδα της Yamaha.\nΔιαβάστε επίσης: Σαν σήμερα, 15 Φεβρουαρίου στην F1 και τον μηχανοκίνητο αθλητισμό\nΤο 2020 ξεκίνησε με τον καλύτερο τρόπο για την Yamaha, με δύο νίκες στους δύο πρώτους αγώνες. Όμως η συνέχεια δεν ήταν ανάλογη, με τα αποτελέσματα να πηγαίνουν από το κακό στο χειρότερο. Παράλληλα, ο κατασκευαστής δέχθηκε ποινή αφαίρεσης βαθμών από το Πρωτάθλημα, καθώς επενέβη στον κινητήρα κάνοντας αλλαγές.\nΕμφανισιακά, η M1 παραμένει στα ίδια χρώματα με το 2020. Το μπλε και το μαύρο κυριαρχούν, ενώ το κόκκινο στο κάτω μέρος δεν υπάρχει πλέον στην μοτοσυκλέτα.\nΠαρά το γεγονός πως ήταν ο κατασκευαστής με τις περισσότερες νίκες στη χρονιά, η Yamaha δεν πήρε κανέναν Τίτλο. Η χρονιά ήταν στο σύνολό της αποτυχημένη, έχοντας συνολικά 3 διαφορετικούς νικητές. Ο Franco Morbidelli κατέκτησε 2 νίκες στο δεύτερο μισό της σεζόν, ενώ ο Vinales μόλις 1.\nΟ Ισπανός δήλωσε για τη νέα αγωνιστική σεζόν:\nΤο 2020 ήταν τρελό για όλους μας. Το έχουμε αφήσει όμως πίσω μας και κοιτάμε αυτό που έρχεται. Με τα δύο τεστ να ματαιώνονται πρέπει να περιμένω περισσότερο να οδηγήσω την M1. Ήταν μια μεγάλη χειμερινή περίοδος και ανυπομονώ να δουλέψω και πάλι. Δεν έχουμε πολλές ημέρες δοκιμών και πρέπει από την πρώτη στιγμή να είμαστε στο 100% μας.\nΟ Quartararo, στην τρίτη του σεζόν στο MotoGP, αποκτά εργοστασιακό στάτους. Για τη νέα σεζόν δήλωσε:\nΑνυπομονώ να ξεκινήσει η νέα σεζόν, ειδικά γιατί είμαι σε νέα ομάδα. Περιμένω με αγωνία το τεστ στο Κατάρ. Θα δοκιμάσω επιτέλους την Monster Energy Yamaha μου για πρώτη φορά. Έχω δει πολλές επεξεργασμένες φωτογραφίες με το νούμερό μου πάνω στην M1. Όμως, τίποτα δεν συγκρίνεται με την πραγματικότητα. Κυριολεκτικά δεν μπορώ να περιμένω.\nΠροηγούμενο άρθροSainz: «Το 2021 θα είναι μια μεταβατική χρονιά»\nΕπόμενο άρθροΗ McLaren αποκάλυψε την MCL35M


Επιστολή προς τον Πρωθυπουργό με αφορμή την Δημόσια Διαβούλευση - ΕΝΕΡΓΟΙ ΜΠΑΜΠΑΔΕΣ ΣΥΝΕΠΙΜΕΛΕΙΑ ΝΟΜΟΣ 4800/2021 ΙΣΟΣ ΧΡΟΝΟΣ ΕΝΑΛΛΑΣΣΟΜΕΝΗ ΚΑΤΟΙΚΙΑ\nΕπιστολές 8 Απριλίου 2021\nΤα σχόλια που υποβλήθηκαν συνολικά ήταν 15.646 από τα οποία τελικά εγκρίθηκαν και αναρτήθηκαν τα 15.230. Το νομοσχέδιο με τα περισσότερα σχόλια και από τα 962 σχέδια νόμου που είναι ήδη αναρτημένα στην δημόσια διαβούλευση. Η συμμετοχή αυτή δεν έχει προηγούμενο και αυτό οφείλεται στο γεγονός ότι εκφράστηκε ένα χρονίζον κοινωνικό αίτημα των πολιτών για την κοινή, ισόχρονη και ουσιαστική ανατροφή των παιδιών από τους δύο γονείς τους, κάτι το οποίο είναι αναφαίρετο δικαίωμα τους9. Η δημόσια διαβούλευση μίλησε…. και μίλησε πολύ ηχηρά για το ύψιστο συμφέρον του παιδιού. Μίλησαν οι καρδιές των γονιών, των ανιόντων των συγγενών αλλά κυρίως των συμπολιτών μας.\nΈστειλαν μήνυμα ότι ο γονιός (πατέρας συνήθως) πρέπει να ανατρέφει και όχι απλά να επικοινωνεί με το παιδί του. Το ίδιο έχει αποτυπωθεί και στο πρόσφατο παρελθόν, σε ποσοστό 89% στην πανελλήνια δημοσκόπηση που διενεργήθηκε από την Focus Bari1 για την συνεπιμέλεια όπως και στην Επιστημονική Ερευνά που διενήργησε σε κυλιόμενη βάση το Πανεπιστήμιο Αιγαίου2 η οποία ανέδειξε ότι συμφωνεί με τον θεσμό της συνεπιμέλειας το 85,5% των ερωτηθέντων.\nΟ Ελληνικός λαός, στην συντριπτική του πλειοψηφία, ενώνει την φωνή του μαζί μας διότι έχει αντιληφθεί πλέον, πολλές φορές από προσωπικές εμπειρίες, την τραγική κατάσταση που επικρατεί λόγω της αποκλειστικής επιμέλειας η οποία καλλιεργεί την νοοτροπία της αντιδικίας. Το νομοσχέδιο που οδηγείται προς ψήφιση κ. Μητσοτάκη κινείται προς την σωστή κατεύθυνση αλλά χρειάζεται αρκετές βελτιώσεις. Δεν λύνει κορυφαία ζητήματα όπως της ουσιαστικής συνεπιμέλειας κατά νομικό τεκμήριο ούτε της αποξένωσης η οποία εξελίσσεται σε σύγχρονη μάστιγα. Όταν μπορούν οι πολίτες να δίνουν λύσεις μέσα από τα σχόλια της δημόσιας διαβούλευσης τότε οι πολιτικοί υποχρεούνται να τα λαμβάνουν σοβαρά υπόψη γιατί αποτελούν την ραχοκοκαλιά της πολιτείας και του κράτους.\nΈχουμε την ελπίδα ότι θα βελτιώσετε το νομοσχέδιο ώστε να είναι πράγματι τολμηρό, ισορροπημένο και ταυτόχρονα εναρμονισμένο με την άποψη των χιλιάδων ανθρώπων που έλαβαν μέρος στην δημόσια διαβούλευση και κατέθεσαν την γνώμη τους, τους 25.154 Ενεργούς Πολίτες που υπέγραψαν υπέρ των θέσεων μας στην ιστοσελίδα μας3, την Πανελλήνια Δημοσκόπηση της FOCUS, την έρευνα του Πανεπιστημίου Αιγαίου και τα πορίσματα των ειδικών επιστημόνων 4-5-6-7.\nΈχετε όλα τα εργαλεία στα χέρια σας για να νομοθετήσετε προς το πραγματικό συμφέρον των παιδιών10 μαζί με την συναίνεση της πλειοψηφίας του Ελληνικού λαού.\nΑποτελέσματα καταμέτρησης σχολίων δημόσιας διαβούλευσης8\nΔημόσια ΔιαβούλευσηΟικογενειακό ΔίκαιοΠρωθυπουργός\nΕπιστολή προς τον Πρωθυπουργό – Συνεπιμέλεια με Εναλλασσόμενη Κατοικία\nΣυνεπιμέλεια – Επιστολή προς την Πρόεδρο της Δημοκρατίας, τον Πρωθυπουργό της χώρας και τον Υπουργό Δικαιοσύνης


Γροθιά στο στομάχι το πρωτοσέλιδο ισραηλινής εφημερίδας με τα 67 παιδιά που σκοτώθηκαν στη Γάζα – News.gr\n«Αυτό είναι το τίμημα του πολέμου»\nΜε ένα συγκλονιστικό πρωτοσέλιδο βγήκε σήμερα, Πέμπτη (27/05) η ισραηλινή εφημερίδα Haaretz, στον απόηχο της πρόσφατης ανάφλεξης στη Λωρίδα της Γάζας.\nΕιδικότερα, η ισραηλινή εφημερίδα επέλεξε να βάλει στο πρωτοσέλιδό της τα πρόσωπα των 67 παιδιών που έχασαν τη ζωή τους στη Γάζα το τελευταίο διάστημα.\n«Σεβασμός: Η ισραηλινή εφημερίδα Haaretz – οι αναγνώστες της οποίας στέλνουν επίσης τα παιδιά τους να πολεμήσουν στους πολέμους του Ισραήλ – δημοσίευσε ονόματα και φωτογραφίες και παιδιών των Παλαιστινίων που σκοτώθηκαν από το Ισραήλ στη Γάζα. “67 παιδιά σκοτώθηκαν στη Γάζα, αυτό είναι το τίμημα του πολέμου”. Αυτό είναι άνευ προηγουμένου», έγραψε ο δημοσιογράφος Λουίς Φίσμαν σε ανάρτηση του πρωτοσέλιδου στο Twitter.\nΛωρίδα της Γάζας Παιδιά Γάζα\nΚορονοϊός: Στις 11.131 τα κρούσματα στις ηλικίες 4-18 ετών την τελευταία εβδομάδα


Στους δρόμους οι συμβασιούχοι διεκδικούν το δικαίωμα στην εργασία\nΠαράσταση διαμαρτυρίας έξω από την αντιπεριφέρεια και ειρηνική πορεία στους δρόμους της πόλης, πραγματοποίησαν το μεσημέρι, οι συμβασιούχοι της υπηρεσίας καθαριότητα του δήμου Ρεθύμνου, που αντιδρούν στην απόφαση του ελεγκτικού συνεδρίου, η οποία βάζει "φρένο" στην μετατροπή των συμβάσεων τους σε αορίστου χρόνου.\nΣτο πλευρό των 48 συναδέλφων τους βρίσκονται και οι εργαζόμενοι στον δήμο Ρεθύμνου, οι οποίοι μάλιστα "κρούουν το καμπανάκι" του κινδύνου στην περίπτωση που συμβασιούχοι απομακρυνθούν από τα καθήκοντα τους.\nΕίναι οι 48 συμβασιούχοι της υπηρεσίας καθαριότητας του δήμου Ρεθύμνου, οι οποίοι το μεσημέρι βγήκαν στους δρόμους διαμαρτυρόμενοι για την «βόμβα» που «έσκασε» πρόσφατα από το ελεγκτικό συνέδριο και η οποία τους στερεί το δικαίωμα στην εργασία.\nΟι άνθρωποι αυτοί -αν και καλύπτουν πάγιες και διαρκείς ανάγκες στην υπηρεσία τους- εντούτοις κινδυνεύουν να πάνε σπίτια τους, ενώ υπάρχει κίνδυνος ακόμα και για την καταβολή των δεδουλευμένων τους.\nΤο μεσημέρι οι συμβασιούχοι έχοντας στο πλευρό τους και μόνιμους συναδέλφους τους, έκαναν παράσταση διαμαρτυρίας έξω από την αντιπεριφέρεια, ενώ στην συνέχεια προχώρησαν σε ειρηνική πορεία με κατάληξη το δημαρχείο.\nΤο κενό που θα δημιουργηθεί με την απομάκρυνση των «48» από υπηρεσία καθαριότητας -μεσούσης της τουριστικής περιόδου- θα είναι δυσαναπλήρωτο, λένε οι μόνιμοι και αορίστου χρόνου συνάδελφοί τους.\nΑντίστοιχο πρόβλημα παρουσιάζεται σε άλλους δήμους της Κρήτης, ενώ και τα εργατικά κέντρα του νησιού συμπαραστέκονται στον αγώνα τους.


Hellenic Pipe Smokers • Προβολή θέματος - Όπου υπάρχει καπνός, υπάρχει και briar!\nΌπου υπάρχει καπνός, υπάρχει και briar!\nΘέμα δημοσίευσης: Όπου υπάρχει καπνός, υπάρχει και briar!\nΔημοσιεύτηκε: 29 Απρ 2011 00:07\nΚαλησπέρα κι από εμένα. Κώστας λέγομαι και έχω τρία χρόνια που καπνίζω πίπα. Είμαι λιγάκι μικρός ( Τώρα έκλεισα τα 18 ) αλλά δεν μπορούσα να αντισταθώ στην γοητεία που μου ασκούσε αυτό το ευγενές άθλημα. Άργησα να το βρω το Forum αλλά τώρα που το εντόπισα ποιος με πιάνει Λίγα έχω να πω για να είμαι ειλικρινής όσο αφορά τις καπνοσύριγγες μου μιας και η ταπεινή μου συλλογή εμπεριέχει 15 κομμάτια ( 3 peterson,3 BC, 3 Savinelli,2 Aldo Morelli,3 Cesare Barontini και μια Mario Grandi) και ακόμα λιγότερα όσο αφορά τους καπνούς που έχω δοκιμάσει ( Λίγους έχω δοκιμάσει άλλοι περισσότερο αρωματικοί κι άλλοι λιγότερο. Ελπίζω από την ενηλικίωση μου και μετά να εξερευνήσω ένα μεγάλο τμήμα των ποικιλιών,αν όχι όλες ). Αυτά από μένα προς το παρόν. Εύχομαι να βοηθηθώ και να βοηθήσω όσο γίνεται και χαίρομαι που ανήκω πλέον σε μια κοινότητα με την οποία έχω ίδιο άξονα περιστροφής. Καλή σας νύχτα και καλό puffing παιδιά!\nΘέμα δημοσίευσης: Re: Όπου υπάρχει καπνός, υπάρχει και briar!\nΔημοσιεύτηκε: 29 Απρ 2011 00:23\nΚαλως ηλθες Stanwell. Καλη συμμετοχη, καλες συζητησεις και καλες αναζητησεις. Εντυπωσιακη αρχη δεδομενου του νεαρου της ηλικιας.\nΔημοσιεύτηκε: 29 Απρ 2011 00:35\nStanwell, χαρά μας να σε έχουμε εδώ. Καλή συμμετοχή και καλές συζητήσεις!\nΔημοσιεύτηκε: 29 Απρ 2011 03:28\nΑπορία: μου κάνει εντύπωση που δεν διαθέτεις έστω και μία Stanwell, με τέτοιο nic..!\nΔημοσιεύτηκε: 29 Απρ 2011 08:33\nΑν δεν μας κάνεις πλάκα, είσαι αξιέπαινος. Σ' όλες τις περιπτώσεις\nΔημοσιεύτηκε: 29 Απρ 2011 09:23\nΚαλημέρα και ευχαριστώ για την θερμή υποδοχή. Herbalius όντως δεν έχω Stanwell αυτή την περίοδο,όμως η πρώτη μου καπνοσύριγγα ήταν Stanwell ( Ήμουν 15 όταν την αγόρασα και ξεκίνησα το άθλημα και όπως καταλαβαίνεις την κατέστρεψα ) οπότε επέλεξα αυτό το nic προς τιμήν του νεκρού συμμάχου Alkis δεν κάνω πλάκα αν και έχω αντιμετωπιστεί με καυστικά βλέμματα για αυτήν μου την επιλογή λόγω του νεαρού της ηλικίας μου. Ευχαριστώ και πάλι παιδιά,καλή σας μέρα.\nΔημοσιεύτηκε: 29 Απρ 2011 11:18\nΚαλως ηρθες Κωστα ! χαιρομαστε και εμεις που βρισκεσαι εδω. καλα καπνισματα και καλη συμμετοχη !\nΔημοσιεύτηκε: 29 Απρ 2011 11:41\nAlkis δεν κάνω πλάκα αν και έχω αντιμετωπιστεί με καυστικά βλέμματα για αυτήν μου την επιλογή λόγω του νεαρού της ηλικίας μου/\nΕδώ εγώ που είμαι 22 έχω γίνει αντικείμενο σχολίων από κοπέλα/φίλους/γνωστούς\nΚαλώς ήρθες Κώστα, καλές καπνο/καπνοσυριγγοαναζητήσεις!\nΜία ερώτηση: Η καπνοσύριγγα ήταν η πρώτη σου κανονική επαφή με το κάπνισμα?\nΔημοσιεύτηκε: 29 Απρ 2011 11:48\nΝομίζω πως θα βρεις πολλά ενδιαφέροντα πράγματα εδώ μέσα που θα σε βοηθήσουν και που θα σου δώσουν το έναυσμα να βοηθήσεις κι εσύ με τη συμμετοχή σου.\nΚαλή συνέχεια και καλά καπνίσματα!\nΔημοσιεύτηκε: 29 Απρ 2011 11:49\nΚαλώς σας βρήκα Galathorn. Ναι σε νιώθω μιας κι εγώ τα ίδια περνάω: Σχόλια,επικριτικά βλέμματα,ξέρεις. Όχι, κάπνισα τσιγάρα σε ακόμη μικρότερη ηλικία αλλά απογοητεύτηκα καθώς ένιωσα θύμα της νικοτίνης κι όχι θύτης της απόλαυσης. Γι αυτό μετά δοκίμασα τα πούρα που με άφησαν κάπως αδιάφορο,ένα ανάμεικτο συναίσθημα απάθειας και ευχαρίστησης. Ευτυχώς την ημέρα των 15ων γενεθλίων μου,μου ήρθε η ιδέα να αγοράσω μια καπνοσύριγγα για να δω αν είναι ικανοποιητική και όπως καταλαβαίνεις έμεινα 100% ευχαριστημένος μιας και από τότε δεν έχω καπνίσει κάτι πέρα από πίπα\nΔημοσιεύτηκε: 29 Απρ 2011 11:58\nΌπως είπε και ο gioupi, εντυπωσιακή αρχή δεδομένου το νεαρό της ηλικίας σου... Μπράβο πάντως!\nΔεν ξέρω αν οι γονείς σου γνωρίζουν περι καπνοσυριγγισμού, αλλά αν όχι, πως κρύβεις 15 ολόκληρες πίπες? Είμαι περίεργος να δω\nΔημοσιεύτηκε: 29 Απρ 2011 12:07\nΕυχαριστώ,ναι μου αρέσει με ο,τι ασχολούμαι να το κάνω όσο καλύτερα μπορώ. Οι γονείς μου το ξέρουν και δεν έχουν πρόβλημα,για να φανταστείς η μάνα μου μου έκανε δώρο για το Πάσχα μια Butz Choquin Nocturne 1304 . Επομένως δεν χρειάζεται να τις κρύβω,τις έχω σε έπιπλο στο δωμάτιο μαζί με την πολυθρόνα του καπνοσυριγγισμού\nΔημοσιεύτηκε: 29 Απρ 2011 12:23\nκαλώς ήλθες λοιπον!\nΔημοσιεύτηκε: 29 Απρ 2011 12:28\nΔημοσιεύτηκε: 29 Απρ 2011 12:41\nγια να φανταστείς η μάνα μου μου έκανε δώρο για το Πάσχα μια Butz Choquin Nocturne 1304\nΕμένα η θεία μου μου έκανε δώρο για πάσχα μία Stanwell Danish Design Brushed\n( Αυτό μου θυμίζει το δημοτικό που λέγαμε "θα φέρω τον ξαδερφό μου που πάει στρατό να σε πλακώσει" )\nΔημοσιεύτηκε: 29 Απρ 2011 12:49\nΧαχαχαχα κι εμένα κάτι τέτοιο μου έφερε στο μυαλό Εν πάση περιπτώσει ευχαριστώ και πάλι για την θερμή αυτή υποδοχή.\nΔημοσιεύτηκε: 29 Απρ 2011 12:52\nΘέλω και εγω τέτοια θεία!!!!\nΔημοσιεύτηκε: 29 Απρ 2011 12:56\nΚαλώς ήλθες κι από εμένα Stanwell. Καλά καπνίσματα κι εξερευνήσεις!\nΔημοσιεύτηκε: 29 Απρ 2011 13:47\nHerbalius όντως δεν έχω Stanwell αυτή την περίοδο,όμως η πρώτη μου καπνοσύριγγα ήταν Stanwell ( Ήμουν 15 όταν την αγόρασα και ξεκίνησα το άθλημα και όπως καταλαβαίνεις την κατέστρεψα ) οπότε επέλεξα αυτό το nic προς τιμήν του νεκρού συμμάχου.\nΟμοιοπαθής λέμε.. -Πλην της ηλικίας. Εγώ τις δικές μου πρώτες (δυο no name) τις κατέστρεψα στα 25 μου χρόνια και ελλείψη πηγών σχετικής πληροφόρησης τότε, εγκατέλειψα το άθλημα για να επανέλθω έπειτα από μια δεκαετία plus.\nΑλήθεια, ποιό μοντέλο ήταν η εκλιπούσα, θυμάσαι;\nΔημοσιεύτηκε: 29 Απρ 2011 13:54\nΑν θυμάμαι καλά ανήκε στην σειρά Deluxe χωρίς να παίρνω και όρκο γιατί τότε ήμουν πολύ ψαρωμένος. Δεν έχω κρατήσει και φωτογραφία μήπως μπορούσατε να ρίξετε λίγο φως εσείς\nΔημοσιεύτηκε: 29 Απρ 2011 13:59\nΛογικό, δεν πειράζει. -Εις μνήμην λοιπόν\nΔημοσιεύτηκε: 29 Απρ 2011 14:02\nΕις μνήμην της Stanwell και ζωή σε αυτές που έρχονται !\nΔημοσιεύτηκε: 29 Απρ 2011 14:49\nΔημοσιεύτηκε: 29 Απρ 2011 17:32\nΚι εγώ με τέτοιο νικ περίμενα να έχεις έστω μία στη συλλογή. Προς στιγμή σκέφτηκα ότι υπάρχει ένας πιο πειραγμένος με την εν λόγω φίρμα στο φόρουμ. Αλλά τελικά είμαι μόνος μου βλαμμένος κι εσύ έχεις καιρό μπροστά σου να αποκτήσεις μία Stanwell (θα είχε πλάκα να πάρεις το ίδιο σχέδιο με την πρώτη). Υπάρχει σοβαρή πιθανότητα να μας τρως όλους αναφορικά με την ηλικία γνωριμίας με το κάπνισμα πίπας.\nΔημοσιεύτηκε: 29 Απρ 2011 18:42\nΓεια σου φίλε Demetres, καλώς σας βρήκα. Ναι, είναι αλήθεια ότι την ξεκίνησα αρκετά μικρός την τέχνη και γι' αυτό συχνά είχα θέμα να την καπνίσω outdoors, π.χ. διάφορα σχόλια και εκφράσεις "ξινίλας", προβλήματα που ωστόσο πλέον έχουν ξεπεραστεί. Αν θυμηθώ το μοντέλο εκείνης της Stanwell είναι η αλήθεια ότι θα την αγοράσω οπωσδήποτε μιας και ήταν η εισαγωγή μου στον πανέμορφο κόσμο του καπνοσυριγγισμού


Ποιοι Είμαστε | Multitopia\nΝΕΟΙ ΜΕ ΑΓΑΠΗ ΓΙΑ ΕΡΓΑΣΙΑ\nΕΙΜΑΣΤΕ ΜΙΑ ΑΦΟΣΙΩΜΕΝΗ ΟΜΑΔΑ ΕΠΑΓΓΕΛΜΑΤΙΩΝ ΑΠΟ ΠΟΛΛΟΥΣ ΚΛΑΔΟΥΣ, ΜΕ ΧΡΟΝΙΑ ΕΜΠΕΙΡΙΑΣ ΣΤΟ ΧΩΡΟ ΚΑΙ ΥΨΗΛΑ ΕΠΙΠΕΔΑ ΤΕΧΝΟΓΝΩΣΙΑΣ.\nΙΔΑΝΙΚΟΙ ΓΙΑ ΝΑ ΣΥΝΕΡΓΑΣΤΕΙΤΕ ΜΑΖΙ ΜΑΣ\nΕίμαστε η κατάλληλη ομάδα για να σκεφτούμε, να δημιουργήσουμε και να υλοποιήσουμε τη ψηφιακή λύση που θα εκπληρώσει τους στόχους σας. Με απλά λόγια, παρουσιάζουμε το κατάλληλο μήνυμα με εξαιρετική αισθητική κατασκευής τη σωστή στιγμή, δίνοντας έτσι την ευκαιρία στους πιθανούς σας πελάτες να αγκαλιάσουν και να έρθουν κοντά σε εσάς.\nΕΙΜΑΣΤΕ ΕΝΑ ΜΕ ΤΟΥΣ ΣΤΟΧΟΥΣ ΣΑΣ\nΒάζουμε τον εαυτό μας στα δικά σας παπούτσια, γιατί μόνο έτσι μπορούμε να καταλάβουμε πλήρως τι ζητάτε από εμάς. Με αυτό τον τρόπο είμαστε και εμείς πιο σίγουροι για το αποτέλεσμα. Είμαστε μια ομάδα από έμπειρους επαγγελματίες που γνωρίζουμε ότι η κάθε επιχείρηση προσπαθεί να ξεπεράσει τον ανταγωνισμό. Σας παρέχουμε ακριβώς αυτό.\nΓΙΑ ΕΜΑΣ, ΟΛΑ ΕΧΟΥΝ ΝΑ ΚΑΝΟΥΝ ΜΕ ΤΗΝ ΕΠΙΧΕΙΡΗΣΗ ΣΑΣ. ΤΟ ΠΩΣ ΔΟΥΛΕΥΕΤΕ, ΤΙΣ ΣΥΜΠΕΡΙΦΟΡΕΣ ΤΩΝ ΠΕΛΑΤΩΝ ΣΑΣ ΚΑΙ ΠΩΣ ΑΥΤΟ ΜΕΤΑΦΡΑΖΕΤΑΙ ΣΕ ΕΣΟΔΑ.\nΣτη Multitopia, πιστεύουμε ότι το να δίνουμε όλες μας τις δυνάμεις σε αυτό που κάνουμε, είναι ο κανόνας. Είναι κομμάτι του οργανισμού μας. Βάζουμε πάντα τις δυνάμεις μας, έτσι να ικανοποιούμε πλήρως τους πελάτες μας. Μπορεί κάποιες φορές να είμαστε αγχώδεις, αλλά αυτό είναι θετικό, είμαστε τελειομανείς και θέλουμε να πετυχαίνουμε τους στόχους που θέτουμε. Δεν πρόκειται να υποσχεθούμε ενέργειες τις οποίες δεν μπορούμε να υποστηρίξουμε. Μπορείτε να μας εμπιστευθείτε.\nΘέλουμε να είμαστε σίγουροι ότι η επένδυση σας θα φανεί στη δουλειά μας. Γι' αυτό παρέχουμε τις καλύτερες λύσεις για τα καλύτερα αποτελέσματα. Μπορούμε να το κάνουμε Σε κάθε λύση την οποία προσφέρουμε, υπάρχει πάντα δυνατό κίνητρο και όρεξη για να την εκτελέσουμε έξυπνα και μεθοδικά.\nΜε εμπειρία στην ανάπτυξη λογισμικών, διαδικτυακό επιχειρήν και μάρκετινγκ, έχει το σωστό μίγμα ικανοτήτων για τη στρατηγική σας.\nΣυνδυάζει τη γνώση του για την υλοποίηση διαδικτυακών εφαρμογών με τις τελευταίες τάσεις για εντυπωσιακά αποτελέσματα.\nΗ αγάπη της για τη ψυχολογία και ειδικότερα για τη ψυχολογία του καταναλωτή την οδήγησε σε μια εκπληκτική καριέρα στο μάρκετινγκ.\nΟ Jason είναι υπεύθυνος για την ανάλυση των δεδομένων, για την υλοποίηση των στρατηγικών και τη δημιουργία του περιεχομένου.\nΜε περισσότερα από 10 χρόνια εμπειρίας στην ανάπτυξη εφαρμογών, ο Sergey είναι ο άνθρωπος κλειδί στην ανάπτυξη προγραμμάτων.\nΗ Μαρία είναι ικανή να μετατρέπει την ιδέα σας σε έργο τέχνης, πάντα με γνώμονα το θετικό αντίκτυπο που θα έχει στους πελάτες σας.


DPS S-710 Plus Ταμειακή Μηχανή Online με Γ.Γ.Π.Σ\nΑρχική ΣελίδαΤαμειακές ΜηχανέςΦορητές ταμειακές μηχανέςDPS S-710 Plus Ταμειακή Μηχανή Online με Γ.Γ.Π.Σ & ΔΩΡΟ ΑΡΙΘΜΟΜΗΧΑΝΗ\nDPS S-710 Plus Ταμειακή Μηχανή Online με Γ.Γ.Π.Σ & ΔΩΡΟ ΑΡΙΘΜΟΜΗΧΑΝΗ\nΤιμή μετρητοίς : 310,00 €\nΕγκεκριμένη και ως φορητή !\nΝέων προδιαγραφών για αποστολή δεδομένων στην ΓΓΠΣ όταν\nαυτό απαιτηθεί .\n1Χ58mm φάρδος θερμικής χαρτοταινίας, αυξημένων δυνατοτήτων\nμε ηλεκτρονικό ημερολόγιο διπλής ασφάλειας συνολικού χώρου 8GB!!\nΠλήρως εξοπλισμένη και με τις περισσότερες δυνατότητες διασύνδεσης με ηλεκτρονικό υπολογιστή, barcode scanner, card reader, ζυγαριά Elicom (διαθέσιμες θύρες 2X SERIAL RS232 2X USB 1X ETHERNET), προαιρετικό εσωτερικό GPRS modem.\nΓρήγορη και ποιοτική ΘΕΡΜΙΚΗ ΕΚΤΥΠΩΣΗ από επώνυμο Seiko εκτυπωτή με πανεύκολη αντικατάσταση χαρτοταινιών (λειτουργία drag & drop easy loading).Με graphic LCD οθόνη χειριστή 6 γραμμών και backlight !! Οθόνη LCD με bacκlight για πελάτη.\nΜε μπαταρία αυτονομίας έως 1550 αποδείξεις/ανά πλήρη φόρτιση (συνεχής εκτύπωση)!\nΜε γρήγορο επεξεργαστή ARM 32-bit Cortex™-M3 CPU (120 MHz), 15.000 είδη με εύκολη διαχείριση και πώληση μέσω barcode scanner !!\nΣταθερή & φορητή !!\nΜε ειδική έγκριση απο το υπουργείο οικονομικών για λειτουργία ως φορητή λύση σε υπαίθριες αγορές, καντίνες κτλ.\nΜικρή σε όγκο (285(Β)Χ177(Π)Χ101(Υ)mm), απαράμιλλα αξιόπιστη\nμε εντυπωσιακές δυνατότητες σε επίπεδο προγράμματος και υλικού !!!\n1 ρολό χαρτοταινίας 58mm & ηλεκτρονικό ημερολόγιο διπλής ασφάλειας\n2Xmicro sd cards 8GB!!\nΜε μπαταρία αυτονομίας lithium ion μεγάλης διάρκειας και ένδειξη στάθμης\nστην οθόνη χειριστή !\nΜε Μπαταρία αυτονομίας lithium ion – 7,4V 2,800 mAh,με μέγιστη\nαυτονομία ~ 1550 συνεχόμενες αποδείξεις/πλήρη φόρτιση.\nΜέγεθος απόδειξης 15 γραμμές Χ 16 χαρακτήρες.\nΕύκολη αντικατάσταση χαρτοταινίας (Drag & Drop), απλά τοποθετείτε την χαρτοταινία και κλείνετε το κάλυμμα του εκτυπωτή.\nΘερμικός αθόρυβος ,επώνυμος ( Seiko LTP 245 Heavy duty) μέγιστης ταχύτητας 75 mm ~20 γραμμές/δευτερόλεπτο.\nΕκτύπωση ευχαριστήριων μηνυμάτων και σχολίων. Εκτύπωση γραφικού (logo) Αισθητήρας τέλους χαρτοταινίας\n- Χειριστή,6 γραμμών υψηλής ποιότητας τύπου LCD με back light, 18 ευδιάκριτοι χαρακτήρες για κάθε γραμμή.\n-Πελάτη , 1 γραμμής υψηλής ποιότητας τύπου LCD με back light 16 ευδιάκριτων χαρακτήρων για κάθε γραμμή\n- Αποτελείται από 34 πλήκτρα με ειδικό σχεδιασμό έτσι ώστε να διασφαλίζεται το\nαλάνθαστο κατά την πληκτρολόγηση\n- Πολύ καλή και ξεκούραστη αίσθηση πληκτρολόγησης\n16 megabit Flash memory chip στην κεντρική πλακέτα της μηχανής\nΜε τις περισσότερες θύρες διασύνδεσης\n2 X ΣΕΙΡΙΑΚΕΣ, RS232 ,\n1 X ETHERNET 10/100,\nπροαιρετικό εσωτερικό GPRS modem.\nΗλεκτρονικό Υπολογιστή, BARCODE SCANNER (σειριακό ή usb χαμηλής κατανάλωσης),\nCARD READER κάρτα αποδείξεων – πελατών (card reader WBT-1000 ή συμβατό),\nεξωτερική συμβατή περιστρεφόμενη οθόνη πελατών 2Χ20 χαρακτήρων, ΖΥΓΑΡΙΑ ELICOM, usb πληκτρολόγιο για ευκολότερη εισαγωγή σχολίων στην απόδειξη\nΒΑΡΟΣ: 1,220 Kg\n- Αποτελείται από 34 πλήκτρα με ειδικό σχεδιασμό έτσι ώστε να διασφαλίζεται το αλάνθαστο κατά την πληκτρολόγηση\nΔιπλής ασφάλειας συνολικού αποθηκευτικού χώρου 8GB!\n1X (MICRO SD κάρτα 8 GB στην εξωτερική θύρα ΕΘΥΑΜ).\n1X εσωτερική micro sd 8GB !!\nΣε κανονική χρήση της ταμειακής\nμηχανής ο αποθηκευτικός χώρος των καρτών θεωρείται αρκετός σε επάρκεια\nαποθήκευσης για το σύνολο ζωής της φορολογικής μνήμης της μηχανής\nΕφάπαξ πληρωμή 310,00 € 310,00 €\n3 103,33 € 310,00 €\n6 51,67 € 310,00 €


Κέβιν Σπέισι: Προαναγγέλλει την επιστροφή του με ύφος Φρανκ Άντεργουντ\nΟ ηθοποιός Kevin Spacey AP\nΜετά από ένα χρόνο σιωπής, ο Κέβιν Σπέισι ξαναχτύπησε ως Φρανκ Άντεργουντ από το House of Cards με ένα ακόμα βίντεο για τους θαυμαστές του.\nnews247 26 Δεκεμβρίου 2019 08:34\n"Δεν πιστεύατε στα αλήθεια ότι θα έχανα την ευκαιρία να σας ευχηθώ καλά Χριστούγεννα, έτσι δεν είναι;» λέει ο Κέβιν Σπέισι στο ξεκίνημα του βίντεο, που ανέβασε στα Social media.\n"Ξέρω τι θέλετε. Σίγουρα, ίσως προσπάθησαν να μας χωρίσουν. Όμως, αυτό που έχουμε είναι πολύ δυνατό, πολύ ισχυρό. Εξάλλου, έχουμε μοιραστεί τα πάντα μεταξύ μας. Σας είπα τα πιο βαθιά κρυμμένα και τα πιο σκοτεινά μυστικά μου. Σας έδειξα ακριβώς για το τι είναι ικανοί οι άνθρωποι, ανέφερε στη συνέχεια ο ηθοποιός.\nΣτη συνέχεια ο Κέβιν Σπέισι πρόσθεσε, μεταξύ άλλων: "Σας σόκαρα με την ειλικρίνειά μου. Αλλά, κυρίως, σας προκάλεσα και σας έκανα να σκεφτείτε. Κι εσείς με εμπιστευτήκατε, παρότι γνωρίζατε πως δεν θα’ πρεπε. Συνεπώς, δεν τελειώσαμε, ό,τι κι αν λένε. Άλλωστε, ξέρω τι θέλετε… Με θέλετε πίσω!"\nO 60χρονος ηθοποιός το τελευταίο διάστημα έχει εξαφανιστεί από την επικαιρότητα καθώς είχε κατηγορηθεί για σεξουαλικές παρενοχλήσεις, ενώ μία αφορούσε ένα 14χρονο παιδί. Μάλιστα οι κατηγορίες είχαν προκαλέσει την απόλυσή του από την πολύ επιτυχημένη σειρά «House of Cards», όπου πρωταγωνιστούσε, με αποτέλεσμα η τελευταία σεζόν να γυριστεί εξ ολοκλήρου χωρίς αυτόν.


H Πανεπιστημονική Αρχιτεκτονικών Μηχανικών Ν. Αχαΐας προχωράει σε εκλογές | Patras Events\nH Πανεπιστημονική Αρχιτεκτονικών Μηχανικών Ν. Αχαΐας προχωράει σε εκλογές\n10 Δεκ 2019 Tue, 10 Dec 2019 21:39:00 +0200 21:39 Patras Events\nΣε εκλογές προχωράει στις 15 Δεκεμβρίου η Πανεπιστημονική Αρχιτεκτονικών Μηχανικών Ν. Αχαΐας. Σε σχετική ανακοίνωση, αναφέρονται τα εξής:\n"Δεν είναι μονόδρομος η μίζερη ζωή με διαρκείς θυσίες για «να έρθουν οι επενδύσεις».\nΟ μύθος της «ανάπτυξης για όλους» της κυβέρνησης ΝΔ, αποτελεί τη φυσική συνέχεια της «δίκαιης ανάπτυξης» του ΣΥΡΙΖΑ, ο οποίος πλέον έχει αναλάβει το “υπουργείο αντιπολίτευσης” για την εφαρμογή της κοινής με τη ΝΔ αντιλαϊκής πολιτικής. Το «μεταμνημονιακό» μνημόνιο που ψήφισαν και εφαρμόζουν ΝΔ – ΣΥΡΙΖΑ – ΚΙΝΑΛ αλλά στους στόχους του συμφωνούν Βαρουφάκης – Βελόπουλος, δηλαδή όλα τα κόμματα που στηρίζουν το μονόδρομο της καπιταλιστικής ανάπτυξης, της ΕΕ και του ΝΑΤΟ, έχει στόχο την ενίσχυση της κερδοφορίας των ομίλων και την προσέλκυση επενδύσεων.\nΗ ανάκαμψη της κερδοφορίας τους δεν οδήγησε τους ομίλους να αποκαταστήσουν τις μεγάλες απώλειες μας σε μισθούς και εργασιακές σχέσεις. Ούτε το κράτος που τους χρηματοδοτεί να μας απαλλάξει από τις ληστρικές εισφορές του ΕΦΚΑ και τη φορολογία. Οι «εμβληματικές» επενδύσεις έχουν προϋπόθεση τη διατήρηση των απωλειών και νέες δικές μας θυσίες.\nΔιοικήσεις ΤΕΕ & Επιστημονικών Συλλόγων:\nΣΥΝΕΝΟΧΟΙ ΣΤΗ ΣΦΑΓΗ ΤΩΝ ΔΙΚΑΙΩΜΑΤΩΝ ΜΑΣ!\nΣυνένοχοι στο έγκλημα της σφαγής των δικαιωμάτων μας είναι οι «πρόθυμοι» του κυβερνητικού συνδικαλισμού σε ΤΕΕ αλλά και επιστημονικούς συλλόγους, στον κεντρικό ΣΑΔΑΣ-ΠΕΑ, αλλά και στον ΣΑΝΑ. Όμως συνένοχοι είναι και όσοι με κινηματικό προσωπείο και «αριστερό» άλλοθι συνέβαλαν στην υλοποίηση της επίθεσης στηρίζοντας το “μικρότερο κακό” του ΣΥΡΙΖΑ. Η επιλογή του “μικρότερου κακού”…μας πάει απ’ το κακό στο χειρότερο! Τώρα που ο ΣΥΡΙΖΑ βρέθηκε ξανά στην αντιπολίτευση, δεν χρειαζόμαστε «ξαναζεσταμένες» αυταπάτες για το «μικρότερο κακό». Τέτοιες ήταν οι αυταπάτες που σέρβιρε ο μπαξές των συνοδοιπόρων (ΑΝΤΑΡΣΥΑ -ΛΑΕ) του «παλαιού» ΣΥΡΙΖΑ, για τη δυνατότητα φιλολαϊκής διαχείρισης του συστήματος που στήριξε την «πρώτη φορά αριστερή» κυβέρνηση. Δεν έχουμε ανάγκη από νέα «αντιδεξιά» μέτωπα που ενισχύουν ψεύτικες προσδοκίες φιλολαϊκής διαχείρισης εντός των τειχών του καπιταλισμού και της Ε.Ε..\nΗ διοίκηση του ΣΑΝΑ που απαρτίζεται από παρατάξεις διαφόρων πολιτικών δυνάμεων, ανεξάρτητα από το πόσο σκληρή είναι η μεταξύ τους αντιπαράθεση, κρίνεται σε τελική ανάλυση απ’ το εάν με τις αποφάσεις και τις τοποθετήσεις της στηρίζει την εκάστοτε κυβέρνηση στην εφαρμογή της αντιλαϊκής πολιτικής, είτε ενεργητικά, όπως οι παρατάξεις των ΝΔ-ΠΑΣΟΚ, είτε με άλλοθι ότι εντός του πλαισίου της καπιταλιστικής διαχείρισης και της πολιτικής της ΕΕ πρέπει να “πετύχουμε λύσεις για τα προβλήματα των αρχιτεκτόνων” όπως κάνουν οι παρατάξεις που δηλώνουν “αριστερές”.\nΟφείλουμε να κρίνουμε τη στάση της διοίκησης του ΣΑΝΑ και τη δράση των παρατάξεων που βρέθηκαν στο ΔΣ, με γνώμονα τα συμφέροντα και τις ανάγκες μας. Όχι μόνο από το τι έπραξαν, αλλά και από τι «παρέλειψαν» να πράξουν. Πώς τοποθετήθηκαν στα κεντρικά ζητήματα των αντιλαϊκών μέτρων; Ποιες πρωτοβουλίες πήραν για την υπεράσπιση των εργασιακών, επαγγελματικών και ασφαλιστικών δικαιωμάτων μας; Το μόνο βέβαιο είναι ότι καταφέρνουν να «αναπαριστούν» σε μικρογραφία την ψευδεπίγραφη διπολική αντιπαράθεση του αστικού πολιτικού συστήματος, ενώ κλιμακώνεται η αντιλαϊκή επέλαση.\nΟι ανάγκες μας στο προσκήνιο!\nΚατάργηση όλων των αντιλαϊκών νόμων και μέτρων, των μνημονίων των ΕΕ - ΔΝΤ - ΕΚΤ. Αυξήσεις στους μισθούς, στις συντάξεις, στις κοινωνικές παροχές. Άμεση επαναφορά του κατώτατου μισθού στα 751 ευρώ. Επαναφορά της υποχρεωτικότητας των ΣΣΕ για όλους τους εργαζόμενους. Μείωση των ωρών εργασίας (35ωρο, 5νθημερο, 7ωρο). Πλήρης και σταθερή εργασία για όλους. Κατάργηση του καθεστώτος πληρωμής με ΔΠΥ! Κανονικές προσλήψεις με συμβάσεις εργασίας αορίστου χρόνου. Αυτόματη αναγνώριση της εξαρτημένης σχέσης με βάση αντικειμενικά κριτήρια χωρίς υποχρέωση του εργαζόμενου να τη δηλώσει και καταβολή των εισφορών απ’ τον εργοδότη. Καμία μείωση των αποδοχών.\nΚατάργηση του νόμου Κατρούγκαλου και όλων των αντιασφαλιστικών νόμων. Δημόσια καθολική υποχρεωτική Κοινωνική Ασφάλιση.Κατώτερη σύνταξη 600 ευρώ, στο 80% του κατώτερου μισθού. Όχι στα Επαγγελματικά Ταμεία! Επιστροφή των κλεμμένων εισφορών των μηχανικών απ’το ΤΣΜΕΔΕ μέσω της Τράπεζας Αττικής, με ευθύνη του κράτους. Αποκλειστικά δημόσια και δωρεάν, σύγχρονη και υψηλού επιπέδου υγεία – ιατροφαρμακευτική περίθαλψη για όλους ανεξάρτητα από χρέη προς τα ταμεία, κατάργηση των εισφορών στον κλάδο Υγείας! Σύνταξη μετά από 30 χρόνια δουλειάς (στα 60 για τους άνδρες και στα 55 για τις γυναίκες. Επίδομα ανεργίας για όλους (και για τους εργαζόμενους με «μπλοκάκι») για όσο διαρκεί η ανεργία.\nΟυσιαστική προστασία της μητρότητας.Άδεια κυήσεως, τοκετού, γαλουχίας και φροντίδας των νεογέννητων, με πλήρεις αποδοχές και πλήρη ασφαλιστικά δικαιώματα ανεξάρτητα από τον τρόπο αμοιβής (μισθό, ΔΠΥ). Κρατικό δίκτυο υποδομών, με δωρεάν υπηρεσίες για την οικογένεια, το παιδί, τα άτομα τρίτης ηλικίας, τους ανάπηρους. Επίδομα τοκετού για όλες τις γυναίκες. Κανένα παιδί έξω από τους παιδικούς σταθμούς.\nΔωρεάν σίτιση και στέγαση για όλους τους φοιτητές και σπουδαστές σε σύγχρονες, ασφαλείς εστίες.\nΚαμία διακοπή ρεύματος, νερού, σταθερού τηλεφώνου, σε ανέργους, απλήρωτους εργαζόμενους. Καμία κατάσχεση λαϊκής κατοικίας, επαγγελματικού εξοπλισμού, τραπεζικών λογαριασμών για χρέη προς τράπεζες, ασφαλιστικά ταμεία και δημόσιο.Κατάργηση του ΕΝΦΙΑ, των χαρατσιών, της φοροληστείας. Αφορολόγητο όριο 20.000 ευρώ, προσαυξανόμενο 5.000 ευρώ για κάθε παιδί, φόρος 45% στα κέρδη και τα περιουσιακά στοιχεία του μεγάλου κεφαλαίου.\nΌχι στην «απελευθέρωση» και την αποσύνδεση πτυχίου-επαγγέλματος! Αποκλειστικά δημόσια και δωρεάν ενιαία ανώτατη εκπαίδευση με ένα πτυχίο 5ετούς διάρκειας ανά ειδικότητα μηχανικού. Αντίσταση στις επιταγές της ΕΕ για την παιδεία και τα επαγγελματικά δικαιώματα, καμιά εφαρμογή των οδηγιών της ΕΕ, κατάργηση όλων των νόμων και ΠΔ που τις ενσωματώνουν στην εθνική νομοθεσία. Κατάργηση του ΠΔ 99/2018 για τη «ρύθμιση του επαγγέλματος του μηχανικού» το οποίο αποτελεί ένα βήμα στην κατεύθυνση της “απελευθέρωσης”.Κατάργηση κάθε μορφής εξετάσεων για την απόκτηση άδειας ασκήσεως επαγγέλματος, το ακαδημαϊκό δίπλωμα μοναδική προϋπόθεση για την άσκηση του επαγγέλματος χωρίς ταξικούς φραγμούς και αντιεπιστημονικούς διαχωρισμούς των σπουδών σε κύκλους και των ιδρυμάτων σε κατηγορίες, καμία σκέψη για την εφαρμογή καθεστώτος «δόκιμου» μηχανικού. Όχι στη διαδικασία της Μπολόνια, στον Κοινό Ευρωπαϊκό Χώρο Ανώτατης Εκπαίδευσης και το Ευρωπαϊκό Πλαίσιο Επαγγελματικών Προσόντων. Κατάργηση του καθεστώτος των «ειδικών επαγγελματικών δικαιωμάτων» (Ενεργειακοί Επιθεωρητές, Ελεγκτές Δόμησης, κ.λπ.). Καμία εξέταση για πιστοποίηση επαγγελματικών προσόντων.\nΚαμιά μετατόπιση της «τεχνικής ευθύνης» από το κράτος και την εργοδοσία στον εργαζόμενο. Κατάργηση του νομοθετικού πλαισίου δημόσιων/ιδιωτικών έργων και μελετών που επιταχύνουν τη συγκέντρωση μελετών και έργων στα χέρια του μεγάλου κεφαλαίου.Κατάργηση του νομοθετικού πλαισίου αναδιάρθρωσης των δημόσιων έργων και μελετών που επιταχύνουν τη συγκέντρωση μελετών και έργων στα χέρια του μεγάλου κεφαλαίου (ΣΔΙΤ, Συμβ. Παραχώρησης, ΝΟΚ, αυθαίρετα, οικοδομικές άδειες κ.λπ.). Όχι στο νέο Μητρώο Τεχνικών Έργων. Κατάργηση του νόμου για το κτηματολόγιο. Κατάργηση του αντιλαϊκού νομοθετικού πλαισίου για την εμπορευματοποίηση της γης και των δασικών εκτάσεων, του νερού, των φυσικών πόρων. Απόσυρση των Χωροταξικών Σχεδίων που υποτάσσουν τη χρήση γης στην κερδοφορία των μονοπωλιακών ομίλων και επιταχύνουν την ιδιωτική πολεοδόμηση. Σύγκρουση με τη στρατηγική της απελευθέρωσης στους τομείς της Ενέργειας, Τηλεπικοινωνίες, Ύδρευσης, Μεταφορές κλπ. Υποδομές αντισεισμικής, αντιπλημμυρικής και αντιπυρικής θωράκισης με κριτήριο την προστασία του λαού και του περιβάλλοντος με ευθύνη του κράτους.\nΟυσιαστική εφαρμογή των μέτρων υγείας και ασφάλειας για όλους τους εργαζόμενους,ανεξάρτητα από τον τρόπο αμοιβής τους (μισθό, ΔΠΥ), με προσανατολισμό του κρατικού ελέγχου στην εργοδοτική ευθύνη.\nΣΤΟΠ στα Πυρηνικά Σχέδια ΗΠΑ-ΝΑΤΟ-Κυβερνήσεων.Καμιά εμπλοκή στους ιμπεριαλιστικούς σχεδιασμούς και πολέμους του ΝΑΤΟ και της ΕΕ. Καμία αλλαγή συνόρων και των συνθηκών που τα κατοχυρώνουν! Όχι στις πολεμικές δαπάνες των Νατοϊκών πολεμικών σχεδιασμών. Αποδέσμευση από το ΝΑΤΟ και την ΕΕ. Να κλείσουν όλες οι ξένες βάσεις και στρατιωτικές εγκαταστάσεις. Έξω το ΝΑΤΟ από το Αιγαίο και τα Βαλκάνια. Να γυρίσουν πίσω οι φαντάροι και οι στρατιωτικοί που βρίσκονται έξω από τα σύνορα. Όχι πυρηνικά στον Άραξο!\nΣτο σύλλογό μας συμμετέχουν μισθωτοί με μπλοκάκι ή και αυταπασχολούμενοι αρχιτέκτονες που ζουν απ’ τη δουλειά τους, τα βγάζουν πέρα δύσκολα. Όμως συμμετέχουν και μεγαλοεργοδότες και στελέχη του Δημόσιου και Ιδιωτικού τομέα με τους οποίους οι πρώτοι δεν έχουν κοινά προβλήματα ούτε κοινά συμφέροντα.\nΑπευθυνόμαστε στους μισθωτούς και αυταπασχολούμενους Αρχιτέκτονες που είναι η πλειοψηφία και τους καλούμε να συμβάλλουν και με την ψήφο τους στην αλλαγή του συσχετισμού στο ΣΑΝΑ ενισχύοντας τις δυνάμεις της ΠΑΝΕΠΙΣΤΗΜΟΝΙΚΗΣ. Τους καλούμε να παλέψουμε μαζί στο κίνημα με τα ταξικά Σωματεία για την υπεράσπιση των δικαιωμάτων μας, σημαδεύοντας τον πραγματικό αντίπαλο το κεφάλαιο, την ΕΕ και το ΝΑΤΟ. Σε αυτήν την κατεύθυνση ο Σύλλογος με διαφορετικό συσχετισμό στη Διοίκηση και με μαζικές διαδικασίες ΓΣ που θα παίρνουν αγωνιστικές αποφάσεις δε θα στέκεται αντίπαλος στον αγώνα των εργαζόμενων μηχανικών και του λαϊκού κινήματος αλλά θα συμβάλλει...\nΓια να μπει τέρμα στη συντεχνιακή αντιπαράθεση των ειδικοτήτων, την επιζήμια στάση, για τα δικαιώματα των εργαζόμενων μηχανικών. Δε θα αρκείται στις μεμονωμένες άσφαιρες “κορώνες” για την “απελευθέρωση” του επαγγέλματος, η οποία ουσιαστικά αποσυνδέει το πτυχίο με το επάγγελμα και επιφέρει αντιδραστικές αναδιαρθρώσεις στις εργασιακές σχέσεις. Η λογική της «απελευθέρωσης» αποτελεί το σκληρό πυρήνα των αρχών της ΕΕ, στόχος αυτής της πολιτικής είναι η φθηνότερη εργατική δύναμη και η ενίσχυση της διαδικασίας συγκέντρωσης της παραγωγής έργων και μελετών, συνολικά των τεχνικών δραστηριοτήτων στους επιχειρηματικούς ομίλους, που άλλωστε επιταχύνθηκε από το σύνολο της νομοθεσίας για την παραγωγή δημοσίων και ιδιωτικών έργων και μελετών.\nΓια να τεθεί σε σωστή βάση η συζήτηση για τα επαγγελματικά δικαιώματα.Είναι αυτονόητο το δικαίωμα του αρχιτέκτονα μηχανικού να ζει αξιοπρεπώς από τη δουλειά του. Ωστόσο είναι ψέμα ότι η ικανοποίηση αυτής της απαίτησης «περνά» από την εξασφάλιση περισσότερων επαγγελματικών δικαιωμάτων. Τα δικαιώματα δε «γεννούν» δουλειές, αντίθετα η κρίση αλλά και η ανάπτυξη του καπιταλισμού τις στερεί από τους αυτοαπασχολούμενους για να τις συγκεντρώσει στα μονοπώλια! Τα δικαιώματα δεν αυξάνουν τις αμοιβές, η αγορά και η ανεργία όμως, τις βυθίζει! Κανένα δικαίωμα «υπογραφής» δε φράζει το δρόμο στην ποινικοποίηση του επαγγέλματος, στη φοροεπιδρομή, στην κατεδάφιση του ασφαλιστικού μέσα από το αντιλαϊκό-αντιασφαλιστικό νομικό πλαίσιο που διαμόρφωσαν η ΕΕ και οι κυβερνήσεις ΝΔ/ΠΑΣΟΚ/ΣΥΡΙΖΑ/ΑΝΕΛ.\nΓια να συντονίζεται η πάλη των εργαζόμενων αρχιτεκτόνων μηχανικών σε κατεύθυνση ρήξης και σύγκρουσης με το σύνολο της πολιτικής ΕΕ-άρχουσας τάξης- κυβερνήσεων, με το ταξικό εργατικό-λαϊκό κίνημακαι να δημιουργεί τις προϋποθέσεις για την αποφασιστική αναμέτρηση και την ανατροπή του πραγματικού αντίπαλου, της εξουσίας των μονοπωλιακών ομίλων, του αστικού κράτους και των κυβερνήσεων, των ιμπεριαλιστικών ενώσεων που τη στηρίζουν.\nΓια τη διεκδίκηση και κινητοποίηση μαζί με φορείς και σωματεία στην απαίτηση για υποδομές αντισεισμικής και αντιπλημμυρικής θωράκισης, έργα υποδομών για τον πολιτισμό, τον αθλητισμό, την αναψυχή, την κατασκευή νέων σχολείων και παιδικών σταθμών για τον πατραϊκό λαό.\nΓια την κοινή πάλη με το φοιτητικό Σύλλογο, για τα δικαιώματα των εν δυνάμει συναδέλφων φοιτητών της Αρχιτεκτονικής Σχολής.Γιατί ο ΣΑΝΑ οφείλει να παίρνει θέση για τα προβλήματα που αντιμετωπίζουν, να υπερασπίζεται το αίτημα για δωρεάν και δημόσια παιδεία, ενάντια στην πολιτική της «Μπολόνια» και τις κοινοτικές οδηγίες, που οδηγούν στην υποβάθμιση συνολικά του περιεχομένου σπουδών και την οριστική μετατροπή των τίτλων σπουδών και της άδειας άσκησης επαγγέλματος σε απλό διαβατήριο για εισαγωγή σε μια «δια βίου» συμμετοχή σε ακριβοπληρωμένα σεμινάρια και εξετάσεις πιστοποίησης ανά επαγγελματική δραστηριότητα. Ειδικά σήμερα που η απόφαση για “τέλος φοίτησης” (βλ. δίδακτρα) έχει ήδη παρθεί από το Σύλλογο Καθηγητών του τμήματος, ενώ χρυσοπληρώνεται μεταπτυχιακό πρόγραμμα σπουδών το οποίο δεν διδάσκεται εδώ, αλλά στην Αθήνα.\nΚαλούμε κάθε συνάδελφο που αγωνιά για το μέλλον του και το μέλλον των παιδιών του, ακόμα και αν δεν συμφωνεί μαζί μας σε όλα, να “βάλει πλάτη”. Να συμπορευτεί με τις ταξικές δυνάμεις, μέσα και έξω απ’ το ΔΣ του ΣΑΝΑ, να στηρίξει το ψηφοδέλτιο της ΠΑΝΕΠΙΣΤΗΜΟΝΙΚΗΣ, να κινηθεί στο δρόμο μαζί με το ταξικό πόλο του κινήματος και στους εργαζόμενους μηχανικούς".\nΟ Σύλλογος Αρχιτεκτόνων Αχαΐας για το θάνατο της Βαρβάρας Δεσποινιάδου\nΠάτρα: O Σύλλογος Αρχιτεκτόνων Αχαΐας για την λειτουργία των συμβουλίων\nΑχαΐα - Πώς εξαρθρώθηκε η εγκληματική οργάνωση που διέπραττε συστηματικά ληστείες και κλοπές\nΑυτό είναι το όχημα που σκότωσε τον 47χρονο άνδρα στο Νεοχώρι Μεσολογγίου (φωτο)Ο κουνιάδος του θύματος, έστειλε επιστολή στο Μιχάλη Χρυσοχοΐδη - Τι ζητάει\nΣύλλογος Δασκάλων & Νηπιαγωγών Πάτρας: "Να μην περάσει η εξίσωση των Κολεγίων με τα Πανεπιστήμια""Όχι στον τριετή αποκλεισμό νεοδιόριστων και αναπληρωτών"\nΠάτρα: Στο Ναό του Αγίου Βασιλείου στα Ζαρουχλέικα ο Μητροπολίτης Χρυσόστομος\n946 1401 28767


Μάρκος Σεφερλής: Ο πατέρας μου «έφυγε» μόλις γεννήθηκε ο Χάρης\n«Δεν συνειδητοποίησα ποτέ ότι έχει φύγει»\nΜάρκος Σεφερλής: Ο πατέρας μου «έφυγε» μόλις γεννήθηκε ο Χάρης [βίντεο]\n31/08/18 • 14:52 | UPD 31/08/18 • 14:52\nΟ Μάρκος Σεφερλής αναφέρεται στα παιδικά του χρόνια όταν και οι δύο γονείς του δούλευαν όλη μέρα για να μπορέσουν να ζήσουν αυτόν και τα δύο αδέλφιά του.\nΚαλεσμένος στην πρωινή ενημερωτική εκπομπή του Alpha με τη Βίκυ Χαντζή και τον Πέτρο Καρσιώτη βρέθηκε ο Μάρκος Σεφερλής σήμερα το πρωί. Εκεί ο κωμικός μίλησε για τα παιδικά του χρόνια όταν μεγάλωνε μαζί με τ΄αδέλφια του μιας και οι γονείς του δούλευαν, ενώ αναφέρθηκε και στην απώλεια του πατέρα του.\nΜετά από 25 χρόνια παρουσίας στον χώρο της σάτιρας, των σκετς και εν γένει της κωμωδίας και 13 σερί που κάνει δικές του παραστάσεις χειμώνα-καλοκαίρι, ο Μάρκος Σεφερλής είναι από τους ανθρώπους που μοιάζουν να παίρνουν κίνητρο στη ζωή μόνο μέσα από τη δουλειά. Τόσο που αν περάσει μέρα που δεν θα δουλέψει, ίσως να πέσει σε κατάθλιψη.\nΑυτή η ροπή προς την εργατικότητα και τη διαρκή αναζήτηση είναι ένα στοιχείο που ο Μάρκος Σεφερλής αποδίδει στους γονείς του. Γι΄αυτό δηλώνει περήφανος που ακολούθησε το παράδειγμά τους. Στα λόγια του δεν γίνεται να μη σταθούμε στο κομμάτι που αφορά τον πατέρα του και τον θάνατό του. Μια απώλεια η οποία ήρθε 10 μέρες μετά τη γέννηση του γιου του Μάρκου και της Τσαβαλιά, του Χάρη, και γι΄αυτό δεν μπόρεσε να την συνειδητοποιήσει άμεσα ο Μάρκος.\n«Οι γονείς μου δούλευαν από τις 5 το πρωί μέχρι τις 12 το βράδυ. Ήμασταν μια οικογένεια που στην ουσία τα 3 αδέλφια μεγαλώσαμε μόνοι μας. Σίγουρα οι γονείς έλειπαν από το σπίτι, αλλά ξέραμε ότι δουλεύανε. Έπρεπε να δουλέψουν για να επιβιώσουμε. Τους το χρωστάω αυτό. Χαίρομαι που έχω δικαιώσει τους γονείς μου! Τη μητέρα μου, που ζει κι έρχεται και με βλέπει ακόμα.\nΚαι τον πατέρα μου που «έφυγε» χαμογελαστός και ευχαριστημένος που έκανα το όνειρό μου πραγματικότητα και που απέκτησα μια οικογένεια με την Έλενα και τον Χάρη. Ο πατέρας μου «έφυγε» δέκα μέρες μετά τη γέννηση του Χάρη. Τον είδε μια φορά στο μαιευτήριο… Το περίμενε βέβαια, γιατί ήταν άρρωστος, και περίμενε να γεννηθεί ο Χάρης για να «φύγει». Το ‘πε και το ‘κανε. Μόλις τον είδε στο μαιευτήριο, μετά από δέκα μέρες «έφυγε». Δεν μπόρεσα ποτέ να συνειδητοποιήσω ότι έχει φύγει.»\nΠάνος Σταθακόπουλος: «Έχω κάνει ήδη την διαθήκη μου» [βίντεο]\nΤο φόρεμα της Κιμ Καρντάσιαν αποκαλύπτει πολλά [εικόνα]\nΚλήρωση Europa League: Αυτοί είναι οι αντίπαλοι του Ολυμπιακού στους ομίλους\nΚλήρωση Europa League: Αυτοί είναι οι αντίπαλοι του ΠΑΟΚ στους ομίλους


Μία... ακόμα σήμερα - ΣΥΝΕΙΔΗΣΗ\nΣΥΝΕΙΔΗΣΗ › Μία… ακόμα σήμερα\nΣΥΝΕΙΔΗΣΗ • 27 Απρ 2016 18:09:21 EET Αθλητικα Νεα\nΆρης Αιτωλικού, Θύελλα Παραβόλας και Παναμβρακικός Μπούκας εξασφάλισαν την άνοδο ως πρωταθλητές των Ομίλων τους στην Β΄ΕΠΣΝΑ και σήμερα μία ακόμα θα πανηγυρίσει την δική της άνοδο στην Α΄Κατηγορία μέσω των μπαράζ των δευτεραθλητών. Μια μάχη που έως τώρα αποδεικνύεται σκληρή για Αμβρακικό Λουτρού και Αετό Σταμνάς. Η ομάδα του Βάλτου νίκησε 2-0 την άλλη διεκδικήτρια, την ΑΕΚ Αγίου Κωνσταντίνου, την οποία νίκησε και ο Αετός με 1-0. Το ματς ανάμεσα σε Λουτρό και Σταμνά έληξε χωρίς γκολ το Σάββατο και τερμάτισαν χέρι- χέρι στην πρώτη θέση αυτής της διαδικασίας. Δεδομένου ότι δεν υπολογίζεται πλέον ο συντελεστής των γκολ συνολικά, οδηγούνται στο σημερινό ματς, που προβλέπει (σε περίπτωση ισοπαλίας) παράταση και πέναλτι για να αναδειχθεί νικητής.\nΣε τέτοιους αγώνες δεν μετρά μόνο η ικανότητα, ή η ποιότητα και συχνά το φαβορί βρίσκεται προ… δυσάρεστων εκπλήξεων. Ο Αμβρακικός θεωρείται ομάδα με πιο ικανό ρόστερ, ειδικά στον δημιουργικό τομέα, αλλά παράλληλα η ομάδα του Ηρακλή Στασινού φαίνεται πολύ επηρεασμένη λόγω της αποτυχίας για άνοδο μέσω της πρώτης θέσης, κάτι που φάνταζε το πιο πιθανό μέχρι λίγο πριν τη λήξη του πρωταθλήματος. Επιπλέον πρέπει να ξεπεραστούν κι ορισμένα κρούσματα εξωαγωνιστικής νευρικότητας και απειθαρχίας, ώστε η ομάδα του Λουτρού να φτάσει στα επίπεδα που μπορεί.\nΗ σημερινή αναμέτρηση γίνεται ακόμα πιο αμφίρροπη λόγω της αυξημέnνης πια αυτοπεποίθησης στο στρατόπεδο το Αετού. Η ισοπαλία του Σαββάτου και η διαχείριση του αγώνα στα μέτρα της ομάδας του Βασίλη Παστρωμά θα αποτελέσουν την «συνταγή» και για το ματς που θα κρίνει οριστικά τη μία θέση της ανόδου. Πιθανότατα ο Αετός θα παραταχθεί ξανά με στόχο το «μηδέν» στην άμυνα κι εφόσον αποδώσει αυτό θα επιχειρήσει να πάει το παιγνίδι ως την έσχατη λύση των πέναλτι. Εκτός αν καταφέρει να αιφνιδιάσει και να σκοράρει στο ενενηντάλεπτο.\nΟ ηττημένος θα έχει επίσης αρκετές ελπίδες να ανέβει στην Α΄ΕΠΣΝΑ κι αυτές προέρχονται κυρίως από την προσδοκία πως ο Ναυπακτιακός Αστέρας θα πάρει το «εισιτήριο» για την Γ΄Εθνική. Αλλά ακόμα κι αν δεν συμβεί αυτό «κυοφορείται» συγχώνευση σε ομάδες του Δήμου Θέρμου.\nΟ νικητής ελπίζει (ΜΕΣΟΤΙΤΛΟΣ)\nΣτο Μεσολόγγι θα γίνει σήμερα το ματς της 2ης Αγωνιστικής των μπαράζ για την παραμονή στην Β΄ΕΠΣΝΑ με αντιπάλους τον Ολυμπιακό Παναιτωλίου και τον ΑΟ Αρχοντοχωρίου. Αν υπάρξει νικητής θα αποκτήσει πολλές ελπίδες να πετύχει αυτό το στόχο. Ήδη έπαιξε το Παναιτώλιο με την Παλαιοπαναγιά και το σκορ ήταν 1-1, οπότε ο Ολυμπιακός με νίκη στην χειρότερη περίπτωση θα ισοβαθμήσει με την ομάδα της Ναυπακτίας, σε περίπτωση που κι αυτή νικήσει το Αρχοντοχώρι. Η ομάδα του Ξηρομέρου δίνει το πρώτο της αγώνα κι αν είναι νικηφόρος θα κρατά τη τύχη της στα χέρια της, καθώς με ισοπαλία κόντρα στην Παλαιοπαναγιά την 3η Αγωνιστική θα πετύχει την παραμονή. Σημαντική παράμετρος ότι με κανένα αποτέλεσμα δεν θα είναι αδιάφορο το ματς της 3ης Αγωνιστικής, διότι και στην μάχη της παραμονής η άνοδος του Ναυπακτιακού θα δώσει μια ακόμα θέση παραμονής γι’ αυτές τις τρεις ομάδες, αφού θα υπάρξει κι άλλη θέση στην Β΄ΕΠΣΝΑ που δεν θα καλυφθεί (βάσει προκήρυξης) από την Γ΄Κατηγορία. Πάντως η περίπτωση της συγχώνευσης σε ομάδες της Α΄Κατηγορίας πιθανότατα δεν αφορά τις τρεις ομάδες που παλεύουν για την παραμονή στην Β΄ΕΠΣΝΑ.\nΜΕΓΑΛΗ ΤΕΤΑΡΤΗ 27-4-2015 ΩΡΑ 16:30\nΔΙΑΙΤΗΤΕΣ: ΚΕΚΕΛΟΣ – ΚΑΛΥΒΑΣ – ΤΣΙΛΙΚΑΣ\nΜΕΓΑΛΗ ΤΕΤΑΡΤΗ 27-4-2015 ΩΡΑ 17:00\nΔΙΑΙΤΗΤΕΣ: ΜΑΤΣΟΥΚΑΣ – ΚΑΚΑΤΣΙΔΗΣ – ΚΟΡΔΟΛΑΙΜΗΣ\nαπό ΑΟΑ- Αίολος


Ξωτικό: 12 φωτογραφίες της εβδομάδας που τελειώνει vol. 6\n9 Σεπτεμβρίου 2011, μια εκτοπισμένη με τα παιδιά της μεταφέρει τα υπάρχοντά της καθώς περπατά σ’ έναν έρημο δρόμο σε μια συνοικία στο Μογκαντίσου, την πρωτεύουσα της Σομαλίας.\n10 Σεπτεμβρίου 2011, ένας άνδρας βλέπει τα ονόματα στον τοίχο του Μνημείου Empty Sky που άνοιξε πρόσφατα προς τιμήν των θυμάτων των επιθέσεων της 9ης Σεπτεμβρίου στο Παγκόσμιο Κέντρο Εμπορίου στο New Jersey. Το μνημείο εμφανίζει τα ονόματα των ανθρώπων από το New Jersey που πέθαναν στις επιθέσεις.\n10 Σεπτεμβρίου 2011, το Tribute in Lights στη θέση των Δίδυμων Πύργων του Παγκόσμιου Κέντρου Εμπορίου στο Μανχάταν της Νέας Υόρκης.\n11 Σεπτεμβρίου 2011, ο Tha Sophat θηλάζει γάλα από μια αγελάδα σε ένα χωριό του Siem Reap. Ο παππούς του 18 μηνών μικρού από την Καμπότζη αναφέρει πως από την ημέρα που οι γονείς του έφυγαν για να δουλέψουν στην Ταϊλάνδη θηλάζει απευθείας από την αγελάδα καθημερινα. Ο 46χρονος Um Oeung, είπε πως ο εγγονός του θηλάζει από την αγελάδα εδώ και ένα μήνα, καθώς το σπίτι της οικογένειας παρασύρθηκε από μια θύελλα πέρυσι και τους έμεινε ένα χρέος $1000.\n11 Σεπτεμβρίου 2011, κεραυνοί στο Mandalay Bay (αριστέρα) και στο καζίνο του ξενοδοχείου Luxor καθώς μια καταιγίδα περνά μέσα από το Λας Βέγκας, νωρίς το πρωί.\n11 Σεπτεμβρίου 2011, το Tribute in Lights από το Μανχάταν.\n12 Σεπτεμβρίου 2011, το φεγγάρι βρίσκεται πάνω από τον πύργο Oriental Pearl TV στη Σαγκάη, ενώ οι ντόπιοι γιορτάζουν τη Γιορτή της Σελήνης.\n12 Σεπτεμβρίου 2011, ένα ταξί σε ένα δρόμο κοντά σε ένα τμήμα του αμφιλεγόμενου ισραηλινού τοίχους στη Δυτική Όχθη κοντά στην Ιερουσαλήμ.\n13 Σεπτεμβρίου 2011, δυο νεογέννητα δίδυμα κόκκινα πάντα παρουσιάζονται στα ΜΜΕ στο ζωολογικό κήπο Tierpark του Βερολίνου. Τα μικρά ονομάστηκαν Kit και Kitty και γεννήθηκαν τον Ιούνιο.\n13 Σεπτεμβρίου 2011, ένα δάκρυ τρέχει στο πρόσωπό του ξαπλωμένου στον πάγκο αγοριού μετά την θεραπεία των τραυμάτων του στο Νοσοκομείο Lady Reading στην Πεσαβάρ. Ένοπλοι άνοιξαν πυρ κατά σχολικού λεωφορείου στην πακιστανική πόλη Πεσαβάρ, την Τρίτη, σκοτώνοντας τουλάχιστον 3 παιδιά και τον οδηγό. 15 παιδιά τραυματίστηκαν. Όλα τα παιδιά ήταν περίπου ηλικίας 9 ετών.\n14 Σεπτεμβρίου 2011, ένα αγόρι περπατά στον πλημμυρισμένο δρόμο σε έναν ναό σε μια επαρχία στα περίχωρα της Μπανγκόκ,. Η Ταϊλάνδη πλήττεται πολλές εβδομάδες από τις σφοδρές βροχοπτώσεις των μουσώνων και μια τροπική θύελλα, με αποτέλεσμα να έχουν προκληθεί εκτεταμένες πλημμύρες και κατολισθήσεις λάσπης, σκοτώνοντας τουλάχιστον 84 άτομα από τα τέλη Ιουλίου.\n14 Σεπτεμβρίου 2011, ένα φορτηγό που μεταφέρει χωρικούς σ' ένα δρόμο, όπως φαίνονται από ένα καταφύγιο Αμερικανών στρατιωτών στο Αφγανιστάν.


Αποτύπωμα: Η Κοίμηση της Παρθένου\nΗ Κοίμηση της Παρθένου\nΠάσχα του καλοκαιριού αποκαλούν οι ορθόδοξοι χριστιανοί την Κοίμηση της Υπεραγίας Θεοτόκου, το τελευταίο και πιο σημαντικό ημερολογιακό ορόσημο λίγο πριν το τέλος του καλοκαιριού. Με ποιον όμως τρόπο ταυτίζεται η Κοίμηση της Παρθένου με τον ομώνυμο αστερισμό της Παρθένου που ουσιαστικά σηματοδοτεί την σταδιακή μας είσοδο στο φθινόπωρο;\nΟ αστερισμός της Παρθένου καταγράφηκε ήδη από τον δεύτερο μεταχριστιανικό αιώνα από τον Κλαύδιο Πτολεμαίο στον κατάλογο της Αλμαγέστης και αποτελεί τον μόνο θηλυκό αλλά και τον μεγαλύτερο από τους ζωδιακούς αστερισμούς, καθώς ο αριθμός των αστέρων φτάνει τους εκατόν είκοσι δια γυμνού οφθαλμού. Εντοπίζεται στο ουράνιο στερέωμα δίπλα από τον αστερισμό του Ικάριου ή Βοώτη και ταυτίζεται με την Ηριγόνη.\nΗ Παρθένος συνδέθηκε εξαρχής με τον Οίκο του Ερμή, καθώς υπήρχε η πεποίθηση ότι ο πλανήτης Ερμής βρίσκονταν σε αυτόν τον αστερισμό τη στιγμή της δημιουργίας του σύμπαντος. Οι αρχαίοι θεωρούσαν ότι η Παρθένος κυβερνούσε την ανθρώπινη κοιλιά και το υπογάστριο γι’ αυτό και η μετέπειτα ταύτιση με τη μητέρα του θεανθρώπου Χριστού. Ο Ερατοσθένης ο Κυρηναίος ταυτίζει την Παρθένο με την γέννηση της τραγωδίας και τον ερχομό του Διονύσου. Πολλοί μάλιστα ιστορικοί θεωρούν ότι τα πρώτα θεατρικά έργα τελούνταν από ιερείς κατά την περίοδο που μεσουρανούσε η Παρθένος, ανάγοντας τον αστερισμό προστάτη της ιατρικής και της υποκριτικής, συσχέτιση που διακρίνεται στο ιερό της Επιδαύρου.\nΟ φωτεινότερος αστέρας της Παρθένου, ο φασματοσκοπικός Στάχυς, είναι 15.000 φορές λαμπρότερος από τον Ήλιο. Το όνομα Στάχυς σχετίζεται με ένα στάχυ σιταριού που κρατά η Παρθένος στο αριστερό της χέρι. Η εμφάνιση του Στάχεως ταυτίζονταν στην αρχαιότητα με την συγκομιδή των σιτηρών και σηματοδοτούσε την έναρξη της προετοιμασίας για τα Μεγάλα Μυστήρια της Κόρης στην πόλη της Ελευσίνας. Πράγματι, το όνομα της Παρθένου στην αττική διάλεκτο είναι Κόρη, καθώς ο αστερισμός αναπαριστά την κόρη της Δήμητρας, Περσεφόνη, η οποία προετοιμάζει την κάθοδό της στο βασίλειο του Πλούτωνα.\nΦαίνεται, η ορθόδοξη χριστιανική παράδοση δεν εορτάζει τυχαία την «Κοίμηση» της Παρθένου αυτή την περίοδο, καθώς αποτελεί μία προ αιώνων υπενθύμιση των κοσμικών νόμων που σχετίζονται με το φαινόμενο της ζωής, την φθαρτότητα και τον επικείμενο θάνατο. Άλλο ένα καλοκαίρι κάνει αισίως τον κύκλο του. Η ελληνική ύπαιθρος γεμίζει μουσικές και ενθουσιώδεις χορευτές στους ρυθμούς της ελληνικής παράδοσης. Ας ξεχυθούμε στα λαϊκά μας πανηγύρια, απολαμβάνοντας κάθε μας στιγμή σα να ’ναι η τελευταία!\nΕτικέτες Θερινός επίλογος


Henan Elephants ζωντανά αποτελέσματα, πρόγραμμα και σκορ - Μπάσκετ - SofaScore.com\nHenan Elephants ζωντανά αποτελέσματα, πρόγραμμα και σκορ - Μπάσκετ\nΔεν υπάρχουν πρόσφατα γεγονότα για την ομαδα Henan Elephants\nΣχετικά με Henan Elephants\nHenan Elephants ζωντανά αποτελέσματα (και ζωντανή μετάδοση, live streaming βίντεο του αγώνα*), πρόγραμμά και αποτελέσματα για όλες μπάσκετ τις διοργανώσεις που Henan Elephants συμμετέχει. Ακόμη περιμένουμε Henan Elephants για αντίπαλο στο επόμενο παιχνίδι. Θα το δείτε μόλις υπάρξει επίσημη ανακοίνωση.\nΌταν ο αγώνας ξεκινά, θα μπορείτε να ακολουθείτε Henan Elephants ζωντανά αποτελέσματα, εκσυγχρονιζόμενο πόντο-πόντο. Τα στατιστικά ανεβάζονται στο τέλος του αγώνα. Henan Elephants το προηγούμενο παιχνίδι ήταν ενάντια Hebei στο National Basketball Championship, Women το οποίο έληξε με σκόρ 34 - 62 (Henan Elephants κέρδισε τον αγώνα). Henan Elephants Η καρτέλα των στοιχείων δείχνει τους τελευταίους 100 αγώνες μπάσκετ Αγώνες με στατιστικά και εικονίδια για νίκη/ισοπαλία/ήττα. Υπάρχουν επίσης όλοι οι προγραμματισμένοι αγώνες της ομάδας Henan Elephants που θα λάβουν χώρα μελλοντικά.\nHenan Elephants επίδοση & και γραφήματα κατάστασης στο SofaScore Μπάσκετ ζωντανά σκορ από έναν μοναδικό αλγόριθμο τον οποίο εφαρμόζουμε με βάση τους 10 τελευταίους αγώνες, στατιστικές, λεπτομερείς αναλύσεις και τις γνώσεις μας. Το γράφημα μπορεί να σας βοηθήσει να στοιχηματίσετε στους αγώνες του Henan Elephants όμως έχετε υπόψιν ότι το SofaScore Livescore δεν φέρει καμία ευθύνη για οποιαδήποτε οικονομική ή άλλη ζημία, είτε άμεση είτε έμμεση, ως αποτέλεσμα πράξης σχετικής με το περιεχόμενο της ιστοσελίδας.\nΣτις λεπτομέρειες του αγώνα σας προσφέρουμε σύνδεσμο για να παρακολουθήσετε Henan Elephants ζωντανή μετάδοση, Χορηγούμενο από την bet365. Παρακαλούμε να σημειώσετε ότι: τα δικαιώματα πνευματικής ιδιοκτησίας για ζωντανή μετάδοση αυτών των γεγονότων, ανήκουν συνήθως στο επίπεδο της χώρας και ως εκ τούτου, ανάλογα με την τοποθεσία στην οποία βρίσκεστε, μπορεί να υπάρχουν ορισμένα γεγονότα τα οποία να μην είστε σε θέση να παρακολουθήσετε λόγω κάποιων διακανονισμών.\nΤο SofaScore μπάσκετ ζωντανά αποτελέσματα Είναι διαθέσιμο στο iPhone and iPad app, Android app στο Google Play και στο Windows phone app. Μπορείτε να μας βρείτε σε όλα τα καταστήματα σε οποία γλώσσα επιθυμείτε αναζητώντας "SofaScore". Εγκαταστήστε το SofaScore app και ακολουθήστε όλους Henan Elephants live score τους αγώνες ζωντανά στο κινητό σας!


«Με κέρδισε η πρόκληση της Ομόνοιας» | Goal News Cy\nΑΛΛΑ ΣΠΟΡΒΟΛΕΪ«Με κέρδισε η πρόκληση της Ομόνοιας»\n«Με κέρδισε η πρόκληση της Ομόνοιας»\nΜια ενδιαφέρουσα συνέντευξη παραχώρησε στην επίσημη ιστοσελίδα του Συλλόγου ο νέος προπονητής της πετοσφαιρικής ομάδας της Ομόνοιας, Γιάννης Καλμαζίδης. Μεταξύ άλλων εξηγεί την απόφαση του να έρθει στο νησί μας, περιγράφει στιγμές από την καριέρα του και συγκρίνει το επίπεδο του Ελληνικού πρωταθλήματος με αυτό της Κύπρου.\nΗ αλήθεια είναι πως δεν το είχα σκεφτεί από πολύ νωρίς το ενδεχόμενο της Κύπρου, λόγω του ότι το επίπεδο στην Ελλάδα είναι πιο ανταγωνιστικό. Ωστόσο, τη δεδομένη στιγμή, είχα κάποιες προτάσεις από άλλες χώρες, αλλά η συνάντηση που έκανα με τους ανθρώπους της Ομόνοιας και η φιλοδοξία του Συλλόγου, μου κέντρισε το ενδιαφέρον. Έχω αρκετούς τίτλους και θετικές πορείες τα τελευταία χρόνια, αλλά η πρόκληση της Ομόνοιας με κέρδισε.\nΤο καλό είναι πάντα σχετικό και πολλές φορές εξαρτάτε και από τον αντίπαλο. Έχω δει παιχνίδια και αθλητές από το περσινό πρωτάθλημα σε βίντεο, αλλά είναι αλλιώς να τους βλέπω και από κοντά. Η Ομόνοια ανέκαθεν είχε καλή βάση με κύπριους παίκτες από την εθνική ομάδα, γι’ αυτό έχει και μεγάλες επιτυχίες τα τελευταία χρόνια. Πάντα πιστεύω ότι η βάση πρέπει να είναι οι ντόπιοι παίκτες. Αν είσαι τυχερός θα σου βγουν και οι ξένοι, αλλά για μένα αυτό που πάντα κάνει την διαφορά είναι οι Κύπριοι παίκτες.\nΗ Ομόνοια τα τελευταία χρόνια είναι μόνιμη πρωταθλήτρια στις εγχώριες διοργανώσεις. Πιστεύεις πως έφτασε η ώρα και για την Ευρωπαϊκή διάκριση;\nΤο ότι στην προπονητική σου καριέρα έχεις προπονήσει με επιτυχία μεγάλες ομάδες όπως Ολυμπιακός, ΠΑΟΚ και Παναθηναϊκός, σε κάνει να σε αισθάνεσαι περισσότερη σιγουριά ότι θα πετύχεις σε άλλη μία μεγάλη ομάδα, όπως η Ομόνοια;\nΤέλος, ένα μήνυμα προς τον κόσμο της Ομόνοιας.


Πάνος Ιωαννίδης: Την πρώτη φορά που είδα ριζότο νόμιζα πως είναι λαπάς! Σκέφτηκα τα χειρότερα - Zinapost.gr\nΑΡΧΙΚΗ / Lifestyle / Lifestyle news / Πάνος Ιωαννίδης: Την πρώτη φορά που είδα ριζότο νόμιζα πως είναι λαπάς! Σκέφτηκα τα χειρότερα\nΣτη νέα του συνέντευξη που παραχώρησε στη «Lifo», ο καταξιωμένος chef και κριτής του MasterChef, Πάνος Ιωαννίδης προχώρησε σε μία… παράδοξη – για έναν chef- αποκάλυψη!\nΑπόσπασμα από τη συνέντευξη του chef\n«Το 1997 είχα βρεθεί στην Ιταλία και μπήκα για πρώτη φορά σε μία επαγγελματική κουζίνα. Σου υπενθυμίζω ότι τότε δεν υπήρχε ιδιαίτερο ίντερνετ και η μαγειρική δεν ήταν της μόδας για να ακούμε απόψεις ή να μοιραζόμαστε εικόνες. Εγώ είχα τελειώσει μια πολύ καλή σχολή στην Ελλάδα, όπου τότε (η φάση) ήταν απλά ποιος κάνει τον καλύτερο μουσακά. [….] Βρίσκομαι σε ένα πολυτελές πεντάστερο ξενοδοχείο, στη βίλα του Ναπολέοντα, στα σύνορα Ιταλίας-Ελβετίας, στη λίμνη Κόμο, όπου μπαίνω σε μία πραγματικότητα που δεν υπήρχε καν στη φαντασία μου. Είδα πράγματα που δεν είχα καν φανταστεί, από θέμα οργάνωσης, πειθαρχίας, μεγάλης κουζίνας. Προσαρμόζομαι και τότε βλέπω μπροστά μου ένα ριζότο, θυμάμαι, αλά μιλανέζε, κίτρινο κ.λπ. Κάνω την αντιστοιχία με τα υπόλοιπα πιάτα και αναρωτιέμαι: έχουμε κάποιους αρρώστους; Πόσοι είναι άρρωστοι σήμερα; Νόμιζα ότι ήταν λαπάς, μου θύμισε τον λαπά της μαμάς μου. Σκέφτηκα τα χειρότερα! Μου λένε “Έλληνα, αυτό είναι ριζότο!”. Εγώ το ριζότο τότε το ήξερα ως ρύζι με λαχανικά κομμένα μέσα, νερόβραστο, δίπλα σε ένα νουά κρέας. Ο σεφ έμοιαζε πολύ με τον Αλέν Ντελόν, τέτοια φάτσα, πολύ τυπάς, δεν ακουγόταν τίποτα μέσα στην κουζίνα, 35 άτομα δούλευαν σε silent mode, μόνο κατσαρόλες και μαχαίρια. Δοκιμάζω το ριζότο και μένω με τα μάτια ανοιχτά. Απόλυτη υφή, ισορροπία, γλυκά, αλμυρά, umami, το απόλυτο βράσιμο στο ρύζι, ήταν κάτι που οπτικά δεν μου πήγε καθόλου, το μίσησα με το που το είδα γιατί θυμήθηκα τη μάνα μου, όταν ήμουν άρρωστος, κι όταν το δοκίμασα λέω “τι γίνεται εδώ, θέλω να μάθω τα πάντα γι’ αυτό”. Ε, και μετά έμαθα τα πάντα γι’ αυτό», είπε χαρακτηριστικά ο Ιωαννίδης.\nΤο «MasterChef 5» έρχεται και οι τρεις κριτές δηλώνουν έτοιμοι για δράση! Ο Πάνος Ιωαννίδης λίγο πριν την πρεμιέρα του MasterChef 5: Να πούμε ότι είμαστε λίγο άδικοι με τους παίκτες γιατί… Το μήνυμα του Σταύρου Βαρθαλίτη στον μέντορα του Πάνο Ιωαννίδη: Σε ευχαριστώ πολύ σεφ από καρδιάς!


Ο πρωθυπουργός του Ισραήλ ζήτησε μάλιστα να εξευρεθούν το ταχύτερο δυνατόν οι ημερομηνίες για τη διεξαγωγή του διακυβερνητικού υπουργικού συμβουλίου (G2G) μεταξύ των δύο χωρών. Δεν αποκλείεται αυτές να ανακοινωθούν εντός των προσεχών ημερών, ώστε εφόσον το επιτρέψουν οι συνθήκες το G2G να λάβει χώρα ακόμη και εντός του Ιουλίου.\nΑναρτήθηκε από Christian Haccuria στις 9:53 π.μ.\nΤΕΟ 30 Μαΐου 2013 - 8:27 μ.μ.\nΣΤΟΝ ΑΓΝΩΣΤΟ ΣΤΡΑΤΙΩΤΗ ΕΧΕΙ ΚΑΤΑΘΕΣΕΙ ΚΑΝΕΝΑΣ ΕΒΡΑΙΟΣ ΕΠΙΣΗΜΟΣ ΣΤΕΦΑΝΙ;\nΑνώνυμος 31 Μαΐου 2013 - 5:53 μ.μ.\nΑθήνα, Ελλάδα - 7/8/2012\nΣτεφάνι κατέθεσε στο Μνημείο του Αγνώστου Στρατιώτη ο Ισραηλινός πρόεδρος Σίμον Πέρες, ενώ αμέσως μετά τιμήθηκε με το Χρυσό μετάλλιο της Βουλής, το οποίο απεικονίζει τον Περικλή.\nΑνώνυμος 31 Μαΐου 2013 - 6:12 μ.μ.\nΟ μόνος επίσημος, που δεν κατέθεσε στεφάνι στο Μνημείο του Αγνώστου Στρατιώτη, ήταν ο Ερντογάν.\nΔεν γνωρίζω άλλο περιστατικό.


Econ-e Ενημερωτική - ΚΑΝΟΝΙΣΜΟΙ\nHome ΔΙΕΘΝΗ ΛΟΓΙΣΤΙΚΑ ΠΡΟΤΥΠΑ ΚΑΝΟΝΙΣΜΟΙ\n1\t Κανονισμός (ΕΕ) 2016/2067 της 22.11.2016 για την τροποποίηση του κανονισμού (ΕΚ) 1126/2008 για την υιοθέτηση ορισμένων ΔΛΠ σύμφωνα με τον κανονισμό (ΕΚ) 1606/2002 του Ε.Κ. και του Συμβουλίου όσον αφορά το Δ.Π.Χ.Α. 9\n2\t Κανονισμός (EE) 2015/2343 της Επιτροπής της 15ης Δεκεμβρίου 2015 για την τροποποίηση του κανονισμού (ΕΚ) αριθ. 1126/2008 για την υιοθέτηση ορισμένων διεθνών λογιστικών προτύπων σύμφωνα με τον κανονισμό (ΕΚ) αριθ. 1606/2002 του Ευρωπαϊκού Κοινοβουλίου και\n3\t Κανονισμός (ΕΕ) αριθ. 1361/2014 της Επιτροπής της 18ης Δεκεμβρίου 2014 για την τροποποίηση του κανονισμού (ΕΚ) αριθ. 1126/2008 για την υιοθέτηση ορισμένων ΔΛΠ σύμφωνα με τον κανονισμό (ΕΚ) αριθ. 1606/2002 του ΕΚ όσον αφορά τα ΔΠΧΑ 3 και 13 και το ΔΛΠ 40\n4\t Κανονισμός (ΕΕ) αριθ. 28/2015 της Επιτροπής της 17ης Δεκεμβρίου 2014 για την τροποποίηση του (ΕΚ) 1126/2008 για την υιοθέτηση ορισμένων ΔΛΠ σύμφωνα με τον κανονισμό (ΕΚ) αριθ. 1606/2002 του ΕΚ και του Συμβουλίου όσον αφορά τα ΔΠΧΑ 2, 3 και 8 και τα ΔΛΠ 16\n5\t Κανονισμός (ΕΕ) αριθ. 634/2014 της Επιτροπής της 13ης Ιουνίου 2014 για την τροποποίηση του κανονισμού (ΕΚ) 1126/2008 για την υιοθέτηση ορισμένων διεθνών λογιστικών προτύπων σύμφωνα με τον κανονισμό (ΕΚ) 1606/2002 του ΕΚ όσον αφορά τη διερμηνεία 21\n6\t Κανονισμός (ΕΕ) αριθ. 537/2014 του Ευρωπαϊκού Κοινοβουλίου και του Συμβουλίου της 16ης Απριλίου 2014 σχετικά με ειδικές απαιτήσεις όσον αφορά τον υποχρεωτικό έλεγχο οντοτήτων δημοσίου συμφέροντος και την κατάργηση της απόφασης 2005/909/ΕΚ της Επιτροπής\n7\t ΚΑΝΟΝΙΣΜΟΣ (ΕΕ) αριθ. 1375/2013 της Επιτροπής της 19ης Δεκεμβρίου 2013για την τροποποίηση του 1126/2008 για την υιοθέτηση ορισμένων ΔΛΠ σύμφωνα με τον 1606/2002 του ΕΚ και του Συμβουλίου όσον αφορά το ΔΛΠ 39\n8\t ΚΑΝΟΝΙΣΜΟΣ (ΕΕ) αριθ. 1174/2013 της Επιτροπής της 20ής Νοεμβρίου 2013 για την τροποποίηση του (ΕΚ) 1126/2008 για την υιοθέτηση ορισμένων ΔΛΠ σύμφωνα με τον (ΕΚ) 1606/2002 του ΕΚ και του Συμβουλίου όσον αφορά τα ΔΠΧΑ 10 και 12 και το ΔΛΠ 27\n9\t Κανονισμός (ΕΕ) 313/2013 της 4ης Απριλίου 2013 σχετικά με την τροποποίηση του κανονισμού (ΕΚ) 1126/2008 για την υιοθέτηση ορισμένων ΔΛΠ σύμφωνα με τον κανονισμό 1606/2002 όσον αφορά τις ενοποιημένες οικονομικές καταστάσεις, …\n10\t ΚΑΝΟΝΙΣΜΟΣ (ΕΕ) αριθ. 301/2013 της Επιτροπής της 27ης Μαρτίου 2013 για την τροποποίηση του 1126/2008 για την υιοθέτηση ορισμένων ΔΛΠ σύμφωνα με τον 1606/2002 του ΕΚ και του Συμβουλίου όσον αφορά ετήσιες βελτιώσεις των ΔΠΧΑ, κύκλος 2009-2011